cyanic-selkie/wikianc huggingface dataset:
രചന (ഫോണ്ട്)
യുണികോഡ് രൂപം
2005-ൽ രചന ഫോണ്ട് യുണികോഡ് രൂപത്തിലേക്കു് പരിവർത്തനം ചെയ്യപ്പെട്ടു. ഇതോടെ അഞ്ജലി ഓൾഡ് ലിപി, തൂലിക യുണികോഡ് എന്നിവ കൂടാതെ സുഗമമായി ഉപയോഗിക്കാവുന്ന മറ്റൊരു ഫോണ്ട് കൂടി മലയാളം കമ്പ്യൂട്ടിങ്ങ് രംഗത്തു് ലഭ്യമായി.
ഭൂട്ടാനിലെ വിദ്യാഭ്യാസമേഖല
ഉഗ്യെൻ വാങ്ചുക് (1907–26) ആണ് ഭൂട്ടാനിൽ പാശ്ചാത്യ മാതൃകയിലുള്ള വിദ്യാഭ്യാസം ആരംഭിച്ചത്. 1950-കൾ വരെ ഹാ, ബുംതാങ് എന്നിവിടങ്ങളിലുള്ള സ്കൂളുകൾ കൂടാതെ ബുദ്ധമത സന്യാസമഠങ്ങളിൽ മാത്രമാണ് വിദ്യാഭ്യാസ സൗകര്യമുണ്ടായിരുന്നത്. 1950 കളിൽ ഗവണ്മെന്റിന്റെ പിന്തുണയില്ലാതെ തന്നെ പല സ്വകാര്യ വിദ്യാഭ്യാസ സ്ഥാപനങ്ങളും സ്ഥാപിക്കപ്പെട്ടു. 1950-കളുടെ അവസാനത്തോടെ ഭൂട്ടാനിൽ ഇരുപത്തൊൻപത് ഗവണ്മെന്റ് സ്കൂളുകളും മുപ്പത് സ്വകാര്യ സ്കൂളുകളുമുണ്ടായിരുന്നു. പക്ഷേ ഇവിടെ 2,500 വിദ്യാർത്ഥികൾ മാത്രമേ പഠിക്കുന്നുണ്ടായിരുന്നുള്ളൂ. സെക്കന്ററി വിദ്യാഭ്യാസത്തിന് ഇന്ത്യയെ ആയിരുന്നു ഭൂട്ടാൻ ആശ്രയിച്ചിരുന്നത്. ക്രമേണ സ്വകാര്യ സ്കൂളുകൾ ഗവണ്മെന്റ് ഏറ്റെടുക്കുകയുണ്ടായി. ഒന്നാം പഞ്ചവത്സരപദ്ധതിയുടെ (1961–66) ഭാഗമായി ധാരാളം സ്കൂളുകൾ തുറന്നു. ഇക്കാലത്ത് ഭൂട്ടാനിൽ 108 സ്കൂളുകൾ പ്രവർത്തിക്കുന്നുണ്ടായിരുന്നു. ഇവിടെ 15,000 വിദ്യാർത്ഥികൾ പഠിക്കുന്നുണ്ടായിരുന്നു.
റോയൽ ഭൂട്ടാൻ പോളിടെൿനിക് എന്ന സ്ഥാപനം 1973-ൽ സ്ഥാപിക്കപ്പെട്ടു. ഷെറുബ്സെ കോളേജ് 1983-ൽ കാങ്ലങ്ങിൽ പ്രവർത്തനമാരംഭിച്ചു. 90കളിൽ ധാരാളം ജൂനിയർ കോളേജുകൾ പ്രവർത്തനമാരംഭിച്ചു.
ഇന്ത്യ, സിങ്കപ്പൂർ, ജപ്പാൻ, ഓസ്ട്രേലിയ, ന്യൂസിലന്റ്, ബ്രിട്ടൻ, ജർമനി, അമേരിക്ക എന്നിവിടങ്ങളിൽ ഭൂട്ടാനിൽ നിന്നുള്ള വിദ്യാർത്ഥീ-വിദ്യാർത്ഥിനികൾ ഉന്നതവിദ്യാഭ്യാസം നേടിയിട്ടുണ്ട്. വിദ്യാഭ്യാസത്തിനുശേഷം ഇവരിൽ ബഹുഭൂരിപക്ഷം പേരും തിരികെ സ്വന്തം നാട്ടിലെത്തിയിട്ടുണ്ട്.
ലോക്‌താക് തടാകം
സവിശേഷത
ജലം നിശ്ചലമായിക്കിടക്കുകയും കടവുകളും തീരങ്ങളുമൊക്കെ ഒഴുകി നടക്കുകയും ചെയ്യുന്ന തടാകമാണ് ലോക് താക്. തടാകത്തിന് അകത്തെ ജൈവാവശിഷ്ടങ്ങൾ ഒഴുക്കിനൊപ്പം ഒന്നായിച്ചേർന്ന് വേരുകളാൽ കെട്ടപ്പെട്ടാണ് ഇങ്ങനെ മാന്ത്രികക്കരകൾ രൂപപ്പെടുന്നത്.മണിപ്പൂരി ഭാഷയിൽ 'പുണ്ടി' എന്നാണ് ഒഴുകും കരകൾ അറിയപ്പെടുന്നത്. ജലത്തിൽ വളരുന്ന സസ്യലതാദികൾ മാത്രമല്ല തടാകത്തിലുള്ളത്.ഈർപ്പം ഏറിയ സ്ഥലങ്ങളിൽ വളരുന്ന എല്ലാ ചെടികളും ഇതിൽ വളരും. ചെടികൾക്കാവശ്യമായ വളവും ലവണങ്ങളും വലിച്ചെടുക്കുന്നത് വേനലിൽ ജലനിരപ്പു കുറയുമ്പോഴാണ്. തടാകത്തിൽ സ്വൈരവിഹാരം നടത്തുന്ന ജീവികളിൽ മുഖ്യഇനം ഡാൻസിങ് ഡീർസ് എന്നറിയപ്പെടുന്ന സാൻഗായിമാനുകളാണ്.
ദേശീയോദ്യാനം
തടാകത്തിനകത്തെ കെയ്ബുൾ ലംജാവോ സാൻഗായിപാർക്ക് ദേശീയോദ്യാനമാണ്. 40 ചതുരശ്ര കിലോമീറ്റർ വിസ്തൃതിയുള്ള ലോകത്തിലെ ഒഴുകുന്ന ഏക ഉദ്യാനമാണിത്. നീർത്തട സംരക്ഷണത്തിനായുള്ള റംസാർ കരാർ പ്രകാരം അടയാളപ്പെടുത്തപ്പെട്ട പ്രദേശമാണ്. തടാകത്തിന് ചേർന്ന് പബോട്ട്, തോയ, ചിംജാവോ മലകൾ മൂന്നു ചുറ്റും അതിർത്തികളായുണ്ട്.
അവലംബം
വർഗ്ഗം:മണിപ്പൂരിലെ തടാകങ്ങൾ വർഗ്ഗം:ശുദ്ധജലതടാകങ്ങൾ
ലിസെൻകോയിസം
സ്റ്റാലിന്റെ ഭരണകാലത്ത് സോവ്യറ്റ് യൂന്യലിലെ കാർഷിക-ജനിതക ശാസ്ത്രങ്ങൾ അടക്കി ഭരിച്ച ശാസ്ത്രജ്ഞനായിരുന്നു ത്രൊഫിം ലിസെൻകോ.മെൻഡലിയൻ ജനിതകശാസ്ത്രത്തെ തള്ളിക്കളഞ്ഞ ലിസെൻകോ ലാമാർക്കിസത്തെ അടിസ്ഥാനമാക്കി താൻ പടച്ചുണ്ടാക്കിയ വ്യാജശാസ്ത്രത്തെ ശാസ്ത്രീയമാണെന്ന് പ്രചരിപ്പിച്ചു. ലിസെൻകോയുടെ സ്വാധീനത്താൽ സോവ്യറ്റ് യൂന്യനിൽ എല്ലാ ജനിതക ശാസ്ത്ര ഗവേഷണങ്ങളും മരവിപ്പിക്കപ്പെടുകയും രാജ്യം ശാസ്ത്രരംഗത്ത് പിറകോട്ട് പോകാൻ കാരണമാകപ്പെടുകയും ചെയ്തു. സ്റ്റാലിന്റെ മരണ ശേഷം ലിസെങ്കോയുടെ അപ്രമാദിത്യം തകരുകയും ലിസെൻകോയിസം തഴയപ്പെടുകയും ചെയ്തു.
അവലംബം
വർഗ്ഗം:ജനിതകശാസ്ത്രം
ഭാഷാ കോർപ്പസ്
ഒരു ഭാഷയിലെ മുഴ്വൻ പദങ്ങളുടെയും യന്ത്രശേഖരമാണ് ഭാഷാകോ‍ർപ്പസ് എന്നു പറയുന്നത്.കമ്പ്യൂട്ടറധിഷ്ഠിത ഭാഷോപകരണങ്ങളുടെ നിർമ്മാണം, കമ്പ്യൂട്ടറധിഷ്ഠിത ഭാഷാപഗ്രഥനം തുടങ്ങിയ നിരവധി മേഖലകളിൽ കോ‍ർപ്പസുകൾ പ്രയോജനകരമാണ്. പദങ്ങൾ ലേഖന(Text), ശബ്ദ (Sound), ആഗ്യ (Sing) രൂപത്തിൽ ശേഖരിക്കാം. കോർപ്പസുകളുടെ പ്രയോഗങ്ങളെ അടിസ്ഥാനമാക്കിയാണ് ശേഖരണരീതി തൂരുമാനിക്കുന്നത്. ഇത്തരത്തിൽ ശേഖരിക്കുന്ന ഭാഷാംശങ്ങളിലെ ഓരോ പദങ്ങൾക്കും അവയുടെ വ്യാകരണ-അർഥ-പ്രകരണ വിവരങ്ങൾ നൽകാവുന്നതാണ്. ഈ പ്രക്രിയയെ ടീക്ക (Annotation) എന്നു പറയുന്നു. കോർപ്പസുകളുടെ ഉപയോഗത്തിനനുസരിച്ച് ടീക്ക നൽകാതെയും നൽകിയും കോർപ്പസുകൾ ശേഖരിക്കാവുന്നതാണ്.
വർഗ്ഗം:ഭാഷാശാസ്ത്രപദസൂചികൾ വർഗ്ഗം:ഭാഷാശാസ്ത്രം - അപൂർണ്ണലേഖനങ്ങൾ
ലിന്നേയസ്, മെയ്ൻ
അമേരിക്കൻ ഐക്യനാടുകളിലെ മെയ്ൻ സംസ്ഥാനത്തിലെ, അരൂസ്റ്റുക്ക് കൗണ്ടിയിലെ ഒരു പട്ടണമാണ് ലിന്നേയസ്. 2010- ലെ സെൻസസിൽ ജനസംഖ്യ 984 ആയിരുന്നു. കാൾ ലിന്നേയസിന്റെ പേരിലാണ് ഇത് അറിയപ്പെടുന്നത്.
ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 45.47 ചതുരശ്ര മൈൽ (117.77 കിമീ 2 ആണ്), ഇതിൽ 44.26 ചതുരശ്ര മൈൽ (114.63 കിമീ 2) കരയും, 1.21 ചതുരശ്ര മൈൽ (3.13 കിമീ 2) വെള്ളവും ആണ്.
സ്ഥാപിക്കൽ
ഹാർവാർഡ് കോളേജിലെ ബോട്ടണി പ്രൊഫസർഷിപ്പിനുവേണ്ടിയുള്ള ധനസമാഹരണത്തിന്റെ ഭാഗമായി 1833-ൽ ലിന്നേയസിന്റെ പകുതിയോളം പട്ടണവും മസാച്യുസെറ്റ്സ് സംസ്ഥാനത്തിന് വിറ്റഴിച്ചു.
ബാഹ്യ ലിങ്കുകൾ
വർഗ്ഗം:മെയ്ൻ
ദി ബോട്ടിംഗ് പാർട്ടി
1893-ൽ അമേരിക്കൻ ആർട്ടിസ്റ്റ് മേരി കസ്സാറ്റ് വരച്ച എണ്ണച്ചായാചിത്രമാണ് ദി ബോട്ടിംഗ് പാർട്ടി. 1963 മുതൽ ഈ ചിത്രം ദേശീയ ആർട്ട് ഗാലറി ശേഖരത്തിൽ കാണപ്പെടുന്നു.
ജാപ്പനീസ് വുഡ്ബ്ലോക്ക് പ്രിന്റുകൾ
1890-ൽ കസ്സാറ്റ് പാരീസിലെ ഇക്കോൽ ഡി ബ്യൂക്സ് ആർട്‌സിലെ മികച്ച ജാപ്പനീസ് പ്രിന്റ് എക്സിബിഷൻ സന്ദർശിച്ചു. കിറ്റഗാവ ഉട്ടാമറോ (1753–1806) ചിത്രീകരിച്ച ജാപ്പനീസ് പ്രിന്റുകൾ മേരി കസ്സാറ്റ് ഉടമസ്ഥതയിലായിരുന്നു. ജാപ്പനീസ് കലയുടെ ഡ്യുറാൻഡ്-റുവലിലെ എക്സിബിഷൻ കസാറ്റിന്റെ ഏറ്റവും പ്രധാനപ്പെട്ട സ്വാധീനം തെളിയിച്ചു.
മാനെറ്റ്
ഫ്രെഡറിക് എ. സ്വീറ്റ് സൂചിപ്പിക്കുന്നത് 1874 മുതൽ എഡ്വാർഡ് മാനെറ്റിന്റെ ബോട്ടിംഗിൽ നിന്ന് കസാറ്റിന് പ്രചോദനമായിട്ടുണ്ടാകാമെന്നാണ്.
1879 ലെ (നാലാമത്തെ?) ഇംപ്രഷനിസ്റ്റ് എക്സിബിഷനിൽ ബോട്ടിംഗ് പ്രദർശിപ്പിച്ചിരുന്നു. അവിടെ അത് വേണ്ടത്ര സ്വീകാര്യത നേടിയില്ല. എന്നിരുന്നാലും, കസാറ്റ് അത് വാങ്ങാൻ അവരുടെ സുഹൃത്ത് ലൂസിൻ ഹവേമെയറിനെ ബോധ്യപ്പെടുത്തി. ഹാവ്മെയർ ശേഖരത്തിൽ നിന്നുള്ള ഭൂരിഭാഗം ചിത്രങ്ങളും മെട്രോപൊളിറ്റൻ മ്യൂസിയത്തിലേക്ക് കൈമാറിയെങ്കിലും ചില ചിത്രങ്ങൾ ഹാവ്മെയർ കുട്ടികൾക്ക് വിട്ടുകൊടുത്തു.
പൈതൃകം
1966-ൽ പെയിന്റിംഗിന്റെ ഒരു യുഎസ് തപാൽ സ്റ്റാമ്പ് വിതരണം ചെയ്തിരുന്നു.
ചിത്രകാരിയെക്കുറിച്ച്
thumb|left|200px ഒരു അമേരിക്കൻ ചിത്രകാരിയായിരുന്നു മേരി സ്റ്റീവൻസൺ കസ്സാറ്റ്. സ്ത്രീകളുടെ സാമൂഹികവും സ്വകാര്യവുമായ ജീവിതങ്ങളുടെ ചിത്രങ്ങളാണ് അവർ കൂടുതലായും രചിച്ചത്. കൗമാരക്കാരുടെയും കുട്ടികളുടെയും ഇടയിലുള്ള ബന്ധങ്ങൾക്ക് അവർ പ്രത്യേക ഊന്നൽ നൽകി. 1868-ൽ ഫ്രഞ്ച് ഗവൺമെൻറ് നടത്തുന്ന ഒരു വാർഷിക പ്രദർശനമേളയായ പാരീസ് സലോണിൽ മേരി വരച്ച പോർട്രെയ്റ്റുകൾ പ്രദർശനത്തിനായി തിരഞ്ഞെടുക്കപ്പെട്ടു. സ്വന്തം പിതാവ് തന്നെ തള്ളിപ്പറഞ്ഞതോർത്ത്, മേരി സ്റ്റീവൻസൻ എന്ന പേരിലാണ് അവർ പെയിന്റിംഗ് സമർപ്പിച്ചത്. ഈ ചിത്രപ്രദർശനത്തോടെ മേരി കസാറ്റ് വളരെയധികം ശ്രദ്ധ നേടി. 1870-ൽ ഫ്രാങ്കോ-പ്രഷ്യൻ യുദ്ധം പൊട്ടിപ്പുറപ്പെട്ട ഉടൻ, മേരി കസ്സാറ്റ് അമേരിക്കയിൽ തന്റെ മാതാപിതാക്കളുടെയടുത്ത് മടങ്ങിയെത്തി. വിദേശത്ത് താമസിക്കുന്നതിനിടയിൽ തനിക്കുണ്ടായിരുന്ന കലാപരമായ സ്വാതന്ത്ര്യം ഫിലഡെൽഫിയയിൽ ലഭിച്ചില്ല. ചിത്രരചനക്കാവശ്യമായ സാധനങ്ങൾ കണ്ടെത്തുന്നതിൽ അവൾക്ക് ബുദ്ധിമുട്ട് നേരിടേണ്ടി വന്നു. പിതാവ് കലയുമായി ബന്ധപ്പെട്ട യാതൊരു സഹായവും നൽകാൻ വിസമ്മതിച്ചു. സാമ്പത്തികകാരണങ്ങളാൽ തന്റെ ചില ചിത്രങ്ങൾ ന്യൂയോർക്കിൽ വിൽക്കാൻ അവർ ശ്രമിച്ചുവെങ്കിലും നടന്നില്ല. 1871-ൽ ചിക്കാഗോയിൽ ഒരു ഡീലറുടെ സഹായത്തോടെ വീണ്ടും വിൽക്കാൻ ശ്രമിച്ചപ്പോൾ ആ പെയിന്റിംഗുകൾ ഒരു തീപ്പിടുത്തത്തിൽ നശിച്ചു.
ബാഹ്യ ലിങ്കുകൾ
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ വർഗ്ഗം:കുട്ടികളുടെ ചിത്രങ്ങൾ
വെങ്കടേശ്വരൻ
പ്രധാനമായും തെക്കേ ഇന്ത്യയിൽ ആരാധിയ്ക്കപ്പെട്ടുവരുന്ന മഹാവിഷ്ണുഭഗവാന്റെ ഒരു വകഭേദമാണ് വെങ്കടേശ്വരൻ (തെലുങ്ക്: వెంకటేశ్వరుడు, തമിഴ്: வெங்கடேஸ்வரர், കന്നഡ: ವೆಂಕಟೇಶ್ವರ, സംസ്കൃതം: वेङ्कटेश्वरः). ബാലാജി, ശ്രീനിവാസൻ, ഗോവിന്ദൻ, വെങ്കടരമണൻ, വെങ്കടാചലപതി, തിരുപ്പതി തിമ്മപ്പ, യെടുകൊണ്ടലവാടാ, ആപദമ്രോക്കുലവാടാ എന്നീ പേരുകളിലും അദ്ദേഹം പ്രസിദ്ധനാണ്. ആന്ധ്രാപ്രദേശിലെ തിരുമല തിരുപ്പതി വെങ്കടേശ്വരക്ഷേത്രമാണ് അദ്ദേഹത്തിന്റെ പ്രധാന ക്ഷേത്രം. ഇന്ത്യയിൽ ഏറ്റവും കൂടുതൽ വരുമാനമുള്ള ക്ഷേത്രവും ഏറ്റവും കൂടുതൽ ഭക്തരെത്തുന്ന ക്ഷേത്രവുമാണിത്. കൂടാതെ ഇന്ത്യയ്ക്കത്തും പുറത്തുമായി വേറെയും ആയിരക്കണക്കിന് ക്ഷേത്രങ്ങളുണ്ട്. ആന്ധ്രാപ്രദേശ്, തെലംഗാണ, തമിഴ്‌നാട്, കർണാടക എന്നീ സംസ്ഥാനങ്ങളിൽ നിന്നാണ് കൂടുതൽ ഭക്തരും തിരുമലയിലെത്തുന്നത്. മലയാളികൾ ഈ പ്രതിഷ്ഠയുടെ പേര് 'വെങ്കിടേശ്വരൻ' എന്ന് തെറ്റായി ഉച്ചരിച്ചുവരുന്നുണ്ട്.
ഐതിഹ്യം
പുരാണങ്ങളിൽ പലയിടത്തായി പരാമർശിച്ചിട്ടുള്ള ക്ഷേത്രമാണ് തിരുമല ക്ഷേത്രം. വെങ്കടേശ്വരക്ഷേത്രം വരും മുമ്പു തന്നെ ഇവിടെ ഒരു ക്ഷേത്രമുണ്ടായിരുന്നതായി കഥയുണ്ട്. വിഷ്ണുഭഗവാന്റെ മൂന്നാമത്തെ അവതാരമായ വരാഹമൂർത്തി കുടികൊണ്ട ആ ക്ഷേത്രം ഇപ്പോഴുമുണ്ട്. ഐതിഹ്യമനുസരിച്ച്, ഹിരണ്യാക്ഷനെ നിഗ്രഹിച്ച ശേഷം വരാഹമൂർത്തി, തന്റെ വാഹനമായ ഗരുഡനെക്കൊണ്ട് തിരുമലയിൽ വരികയും, തുടർന്ന് അവിടെ സ്വാമി പുഷ്കരിണി എന്നുപേരുള്ള അതിവിശാലമായ കുളത്തിന്റെ പടിഞ്ഞാറേക്കരയിൽ കിഴക്കോട്ട് ദർശനമായി കുടികൊള്ളുകയും ചെയ്തു. പിന്നീട്, ഏറെക്കാലം കഴിഞ്ഞാണ് വെങ്കടേശ്വരസ്വാമി തിരുമലയിലെത്തിയത്. അതിനുപിന്നിലും രസകരമായ ഒരു കഥയുണ്ട്. അതിങ്ങനെ:
കലിയുഗാരംഭത്തിൽ, യജ്ഞങ്ങളനുഷ്ഠിച്ചുവന്ന ഋഷിമാർ ത്രിമൂർത്തികളിലാരെയാണ് അഗ്രപൂജയ്ക്ക് അർഹനാക്കേണ്ടതെന്ന കാര്യത്തിൽ നാരദമഹർഷിയോട് സംശയം ചോദിച്ചുവന്നു. ഇതറിയാനായി ദേവന്മാർ, ഭൃഗുമഹർഷിയെ പറഞ്ഞുവിട്ടു. കാലിൽ ഒരു കണ്ണുണ്ടായിരുന്ന ഭൃഗുമഹർഷി ആദ്യം ബ്രഹ്മാവിനെയും പിന്നീട് പരമശിവനെയും പോയിക്കണ്ടെങ്കിലും ഇരുവരും അദ്ദേഹത്തെ കണ്ടഭാവം നടിച്ചില്ല.
തുടർന്ന്, മഹാവിഷ്ണുവിനെ കാണാൻ വൈകുണ്ഠത്തിലെത്തിയ മഹർഷി കണ്ടത് താൻ വന്നതറിഞ്ഞിട്ടും അറിയാത്തപോലെ പെരുമാറുന്ന ഭഗവാനെയാണ്. കോപിഷ്ഠനായ മഹർഷി ഭഗവാന്റെ നെഞ്ചത്ത് ഒരൊറ്റച്ചവിട്ട്! ഇതിനിടയിൽ അദ്ദേഹത്തിന്റെ കാലിലെ കണ്ണ് തെറിച്ചുപോയി. അപ്പോഴും ഒന്നും മിണ്ടാതിരുന്ന ഭഗവാൻ പിന്നീട് ഇതിൽ മാപ്പപേക്ഷിച്ചു. അങ്ങനെ ഭഗവാൻ ത്രിമൂർത്തികളിൽ ഉത്തമനാണെന്ന് മഹർഷിക്ക് ബോധ്യപ്പെട്ടു. എന്നാൽ, ഭൃഗു മഹർഷി ചവിട്ടിയ ഭാഗം ഭഗവാന്റെ നെഞ്ചിന്റെ ഇടതുഭാഗമായിരുന്നു. അവിടെയാണ്, ഐശ്വര്യദേവിയായ മഹാലക്ഷ്മിയുടെ വാസസ്ഥലമായി അറിയപ്പെടുന്ന ശ്രീവത്സമുള്ളത്. ഇതിൽ കോപിച്ച ശ്രീ ഭഗവതി ഉടനെ വൈകുണ്ഠം ഉപേക്ഷിച്ച് പോകുകയും കോൽഹാപൂർ എന്ന സ്ഥലത്ത് ധ്യാനത്തിനിരിയ്ക്കുകയും ചെയ്തു. ഇപ്പോൾ, അവിടെ പ്രസിദ്ധമായ ഒരു മഹാലക്ഷ്മിക്ഷേത്രമുണ്ട്. (ഈ ക്ഷേത്രം മഹാരാഷ്ട്രയിലാണ്)
മഹാലക്ഷ്മിയെ കാണാതെ ഭൂമിയിലെത്തിയ നാരായണൻ, ശ്രീനിവാസൻ എന്ന പേരിൽ മാനവരൂപം സ്വീകരിച്ച് തിരുമലയിലെത്തി തപസ്സ് തുടങ്ങി. ശ്രീനിവാസന്റെ സ്ഥിതി മനസ്സിലാക്കിയ ബ്രഹ്മാവും ശിവനും ലക്ഷ്മീദേവിയെ സമീപിച്ചു വിവരങ്ങൾ അറിയിച്ചു. തുടർന്ന് ബ്രഹ്മാവും ശിവനും പശുക്കളുടെ രൂപം ധരിച്ച് ശ്രീനിവാസന് സേവനം ചെയ്യാൻ തയ്യാറായി. അക്കാലത്ത് ചോളസാമ്രാജ്യത്തിന്റെ കീഴിലായിരുന്നു തിരുമല. അതിനാൽ, മഹാലക്ഷ്മി ഒരു യുവതിയുടെ വേഷത്തിലെത്തി ചോളരാജാവിന് പശുക്കളെ ദാനം ചെയ്തു. ഇവയിലെ വലിയ പശു നിത്യവും ശ്രീനിവാസന് പാൽ കൊടുക്കുമായിരുന്നു. ഇത് കാണാനിടയായ കറവക്കാരൻ, പശുവിനെ ക്രൂരമായി മർദ്ദിച്ചു. എന്നാൽ, അബദ്ധവശാൽ മുറിവുപറ്റിയത് ശ്രീനിവാസന്നായിരുന്നു. കുപിതനായ ശ്രീനിവാസൻ, കറവക്കാരനെയും ചോളരാജാവിനെയും അസുരന്മാരായിപ്പോകട്ടെ എന്ന് ശപിച്ചു. ദാസന്മാരുടെ പങ്ക് രാജാവും ഏൽക്കും എന്ന വിശ്വാസമാണത്രേ ഇതിനുപിന്നിൽ!
തുടർന്ന്, ശ്രീനിവാസൻ വളർത്തമ്മയായ വകുളാദേവിയുടെ അടുത്തുപോയി താമസിച്ചുവന്നു. ഇതിനിടയിൽ, ശാപവിമുക്തനായ ചോളരാജാവ്, ആകാശരാജാവായി പിറവിയെടുത്തു. അദ്ദേഹത്തിന്, പദ്മാവതി എന്ന പേരിൽ ഒരു പുത്രിയുണ്ടായി. വിഷ്ണുപദ പ്രാപ്തിക്കായി തപസ്‌ ചെയ്ത, ലക്ഷ്മിയുടെ തന്നെ അവതാരമായ വേദവതിയുടെ പുനർജ്ജന്മം ആയിരുന്നു പദ്മാവതി. തിരുപ്പതിയ്ക്കടുത്തുള്ള തിരുച്ചാനൂരിലെ പദ്മപുഷ്കരിണിയിലായിരുന്നു പദ്മാവതിയുടെ ജനനം എന്നും അതാണ് പേരിനുപിന്നിൽ എന്നും പറയപ്പെടുന്നു.
ശ്രീനിവാസനുമായി പദ്മാവതിയുടെ വിവാഹം നടക്കുമെന്നും അത് മഹാഭാഗ്യമാണെന്നും നാരദമഹർഷി ആകാശരാജനെ അറിയിക്കുന്നു. ശ്രീനിവാസനും പദ്മാവതിയും തമ്മിൽ വിവാഹിതരായി. നാരായണവാരം എന്ന സ്ഥലത്തുവച്ചായിരുന്നത്രേ വിവാഹം. വിവാഹച്ചെലവുകൾക്ക് ആവശ്യമായ ധനം ശ്രീനിവാസൻ കുബേരനിൽ നിന്നും കടം വാങ്ങുന്നു. അങ്ങനെ ഭഗവാൻ സ്വയം കുബേരന് കടക്കാരനായി മാറുന്നു. സംഭവമറിഞ്ഞ മഹാലക്ഷ്മി തിരുമലയിലെത്തുന്നു. തന്റെ കടബാദ്ധ്യത വീട്ടാനായി കാണിക്കയർപ്പിക്കുന്ന ഭക്തർക്ക് ഐശ്വര്യവും അഭീഷ്ടസിദ്ധിയും നൽകി അനുഗ്രഹിക്കണമെന്ന് ഭഗവാൻ മഹാലക്ഷ്മിയോട് ആവശ്യപ്പെടുന്നു. അപ്പോൾ ഭഗവാൻ വിശ്വരൂപം പ്രാപിക്കുകയും സ്വയം ശിലയായി മാറുകയും ചെയ്തു! സംഭവം കണ്ട എല്ലാവരോടും കലിയുഗദുരിതങ്ങൾ തീർക്കാൻ ഭഗവാൻ വെങ്കിടാദ്രിയിൽ കുടികൊള്ളാൻ പോകുകയാണെന്ന് ബ്രഹ്മാവും പരമശിവനും പറയുകയുണ്ടായി. അപ്പോൾ ഇരുദേവിമാരും ഭഗവാനോടൊപ്പം ലയിച്ചു ചേർന്നു. മഹാലക്ഷ്മി നെഞ്ചിന്റെ ഇടതുഭാഗത്തും, പദ്മാവതി വലതുഭാഗത്തും കുടികൊണ്ടു. അങ്ങനെ ശ്രീദേവി ഭൂദേവി സമേതനായ മഹാവിഷ്ണു തിരുപ്പതിയിൽ സർവദുഃഖഹരനായി കുടികൊള്ളുന്നു. മഹാലക്ഷ്മിയാകട്ടെ ഭഗവദ്‌ ഭക്തർക്ക് അഷ്ട ഐശ്വര്യങ്ങൾ ചൊരിഞ്ഞു കൊണ്ട് ഭഗവാനോടൊപ്പം നിലകൊള്ളുന്നു.
അവലംബം
വർഗ്ഗം:മഹാവിഷ്ണുവിന്റെ രൂപഭേദങ്ങൾ വർഗ്ഗം:വൈഷ്ണവ മതം
ഗർഭാവസ്ഥയിലെ തൈറോയ്ഡ് രോഗം
ഗർഭാവസ്ഥയിലെ തൈറോയ്ഡ് രോഗം പ്രസവത്തിന് മുമ്പും ശേഷവും അമ്മയുടെയും കുഞ്ഞിന്റെയും ആരോഗ്യത്തെ ബാധിക്കും. പ്രസവിക്കുന്ന പ്രായത്തിലുള്ള സ്ത്രീകളിൽ തൈറോയ്ഡ് തകരാറുകൾ വ്യാപകമാണ്, ഇക്കാരണത്താൽ ഗർഭാവസ്ഥയിലോ പ്രസവശേഷമോ ഉള്ള ഒരു രോഗമായി ഇത് സാധാരണയായി കാണപ്പെടുന്നു. ഗർഭാവസ്ഥയിൽ തൈറോയ്ഡ് ഗ്രന്ഥിയുടെ പ്രവർത്തനം ശരിയാകാത്തത് ഗർഭപിണ്ഡത്തിന്റെയും അമ്മയുടെയും ക്ഷേമത്തെ പ്രതികൂലമായി ബാധിക്കുന്നു. തൈറോയ്ഡ് പ്രവർത്തനരഹിതമാക്കുന്നതിന്റെ ദോഷകരമായ ഫലങ്ങൾ ഗർഭധാരണത്തിനും പ്രസവത്തിനും അപ്പുറത്തേക്ക് വ്യാപിക്കുകയും കുട്ടിയുടെ ആദ്യകാല ജീവിതത്തിലെ ന്യൂറോ ഇന്റലക്ച്വൽ വികാസത്തെ ബാധിക്കുകയും ചെയ്യും. തൈറോക്‌സിൻ ബൈൻഡിംഗ് ഗ്ലോബുലിൻ വർദ്ധനവ്, പ്ലാസന്റൽ ടൈപ്പ് 3 ഡിയോയ്ഡിനേസിന്റെ വർദ്ധനവ്, മാതൃ തൈറോക്‌സിൻ ഗര്ഭപിണ്ഡത്തിലേക്ക് പ്ലാസന്റൽ കൈമാറ്റം എന്നിവ കാരണം, ഗർഭകാലത്ത് തൈറോയ്ഡ് ഹോർമോണുകളുടെ ആവശ്യം വർദ്ധിക്കുന്നു. തൈറോയ്ഡ് ഹോർമോൺ ഉൽപാദനത്തിൽ ആവശ്യമായ വർദ്ധനവ്, ഉയർന്ന ഹ്യൂമൻ കോറിയോണിക് ഗോണഡോട്രോപിൻ (എച്ച്സിജി) സാന്ദ്രതയാണ്, ഇത് ടിഎസ്എച്ച് റിസപ്റ്ററിനെ ബന്ധിപ്പിക്കുകയും അമ്മയുടെ തൈറോയ്ഡ് ഹോർമോണിനെ ഉത്തേജിപ്പിക്കുകയും മാതൃ തൈറോയ്ഡ് ഹോർമോണുകളുടെ സാന്ദ്രത ഏകദേശം 50% വർദ്ധിപ്പിക്കുകയും ചെയ്യുന്നു. തൈറോയ്ഡ് പ്രവർത്തനത്തിൽ ആവശ്യമായ വർദ്ധനവ് നിറവേറ്റാൻ കഴിയുന്നില്ലെങ്കിൽ, ഇത് മുമ്പ് ശ്രദ്ധിക്കപ്പെടാത്ത (മിതമായ) തൈറോയ്ഡ് ഡിസോർഡർ കൂടുതൽ വഷളാക്കുകയും ഗർഭകാല തൈറോയ്ഡ് രോഗമായി പ്രകടമാകുകയും ചെയ്യും. നിലവിൽ, തൈറോയ്ഡ് അപര്യാപ്തതയ്ക്കുള്ള സ്ക്രീനിംഗ് പ്രയോജനകരമാണെന്ന് സൂചിപ്പിക്കുന്നതിന് മതിയായ തെളിവുകളില്ല, പ്രത്യേകിച്ച് തൈറോയ്ഡ് ഹോർമോൺ സപ്ലിമെന്റേഷൻ ചികിത്സ വഴി അമിതമായി ചികിത്സിക്കുന്നതിനുള്ള സാധ്യതയുള്ളതിനാൽ. പ്രസവശേഷം, ഏകദേശം 5% പേർക്ക് പ്രസവാനന്തര തൈറോയ്ഡൈറ്റിസ് ഉണ്ടാകുന്നു, ഇത് ഒമ്പത് മാസത്തിന് ശേഷം സംഭവിക്കാം. ഹൈപ്പർതൈറോയിഡിസത്തിന്റെ ഒരു ചെറിയ കാലയളവും തുടർന്ന് ഹൈപ്പോതൈറോയിഡിസത്തിന്റെ ഒരു കാലഘട്ടവുമാണ് ഇതിന്റെ സവിശേഷത; 20-40% പേരിൽ ശാശ്വതമായി ഹൈപ്പോതൈറോയിഡ് നിലനിൽക്കും.
ഗർഭാവസ്ഥയിലെ തൈറോയ്ഡ്
ഗർഭാവസ്ഥയുടെ രണ്ടാം ത്രിമാസത്തിൽ മാത്രമേ ഗര്ഭപിണ്ഡത്തിന്റെ തൈറോയ്ഡ് ഗ്രന്ഥിയുടെ പ്രവർത്തനമുണ്ടാകൂ എന്നതിനാലൽ ഗർഭപിണ്ഡത്തിന്റെ തൈറോക്സൈന് ഗര്ഭകാലത്തിന്റെ തുടക്കത്തില് മാതൃ സ്രോതസ്സുകളില് നിന്ന് പൂർണ്ണമായും ലഭിക്കുന്നു. ഗർഭപിണ്ഡത്തിന്റെ നാഡീവികസനത്തിന് തൈറോക്‌സിൻ അത്യന്താപേക്ഷിതമായതിനാൽ ഗർഭാവസ്ഥയുടെ തുടക്കത്തിൽ തന്നെ ഗർഭപിണ്ഡത്തിന് തൈറോക്സിന്റെ മാതൃ ഡെലിവറി ഉറപ്പാക്കേണ്ടത് വളരെ പ്രധാനമാണ്. ഗർഭാവസ്ഥയിൽ, മൂത്രത്തിലൂടെയും ഫെറ്റോ പ്ലാസന്റൽ യൂണിറ്റിലൂടെയും അയഡൈഡ് നഷ്ടപ്പെടുന്നത് ആപേക്ഷിക അയോഡിൻറെ കുറവിന് കാരണമാകുന്നു. അതിനാൽ, ഗർഭിണികൾക്ക് അധിക അയോഡിൻ ആവശ്യമാണ്. ഗർഭാവസ്ഥയിൽ പ്രതിദിനം 250µg അയോഡിൻ കഴിക്കണം എന്ന് ശുപാർശ ചെയ്യപ്പെടുന്നു, എന്നാൽ ലോകത്തിൽ ആവശ്യത്തിന് അയോഡിൻ ഉള്ള സ്ഥലങ്ങളിൽ പോലും ഇത് എല്ലായ്പ്പോഴും കൈവരിക്കാറില്ല.
ഗർഭാവസ്ഥയിൽ രക്തത്തിലെ തൈറോയ്ഡ് ഹോർമോണുകളുടെ സാന്ദ്രത വർദ്ധിക്കുന്നത്, ഈസ്ട്രജന്റെ ഉയർന്ന അളവിലുള്ളതും, ടിഎസ്എച്ച് പോലെ പ്രവർത്തിക്കുന്ന ഹ്യൂമൻ കോറിയോണിക് ഗോണഡോട്രോപിൻ (എച്ച്സിജി) ന്റെ ദുർബലമായ തൈറോയ്ഡ് ഉത്തേജിപ്പിക്കുന്ന ഫലങ്ങളും മൂലവുമാണ്. തൈറോക്സിൻ (T4) അളവ് ഏകദേശം 6-12 ആഴ്ചകളിൽ ഉയരുന്നു, ഗർഭാവസ്ഥയുടെ മധ്യത്തോടെ അത് കൂടുതൽ ഉയർന്നുവരും; ടിഎസ്എച്ച് ഉപയോഗിക്കുമ്പോൾ വിപരീത മാറ്റങ്ങൾ കാണപ്പെടുന്നു. തൈറോയ്ഡ് ഫംഗ്‌ഷൻ ടെസ്റ്റുകൾക്കായി ഗർഭകാല നിർദ്ദിഷ്ട റഫറൻസ് ശ്രേണികൾ വ്യാപകമായി ഉപയോഗിക്കപ്പെടുന്നില്ലെങ്കിലും പല കേന്ദ്രങ്ങളും ഇപ്പോൾ അവ തയ്യാറാക്കുന്നുണ്ട്.
ക്ലിനിക്കൽ വിലയിരുത്തൽ
ഗർഭാവസ്ഥയിൽ ഹൈപ്പോതൈറോയിഡിസം സാധാരണമാണ്, ഇതിന്റെ വ്യാപനം സബ്ക്ലിനിക്കൽ, ഓവർട്ട് ഹൈപ്പോതൈറോയിഡിസത്തിന് യഥാക്രമം 2-3%, 0.3-0.5% എന്നിങ്ങനെയാണ് കണക്കാക്കുന്നത്. ലോകമെമ്പാടുമുള്ള ഗർഭിണികളായ സ്ത്രീകളിൽ ഏറ്റവും കൂടുതൽ ഹൈപ്പോതൈറോയിഡിസത്തിന് എൻഡെമിക് അയഡിൻ കുറവ് കാരണമാകുന്നു, അതേസമയം ക്രോണിക് ഓട്ടോ ഇമ്മ്യൂൺ തൈറോയ്ഡൈറ്റിസ് ലോകത്തിന്റെ അയോഡിൻ മതിയായ ഭാഗങ്ങളിൽ ഹൈപ്പോതൈറോയിഡിസത്തിന്റെ ഏറ്റവും സാധാരണമായ കാരണമാണ്. ഗർഭാവസ്ഥയിൽ ഹൈപ്പോതൈറോയിഡിസത്തിന്റെ അവതരണം എല്ലായ്പ്പോഴും ക്ലാസിക്കൽ അല്ല, ചിലപ്പോൾ ഇത് സാധാരണ ഗർഭാവസ്ഥയുടെ ലക്ഷണങ്ങളിൽ നിന്ന് വേർതിരിച്ചറിയാൻ പ്രയാസമാണ്. അതിനാൽ, പ്രത്യേകിച്ച് തൈറോയ്ഡ് രോഗസാധ്യതയുള്ള സ്ത്രീകളിൽ, പ്രത്യേകിച്ച് തൈറോയ്ഡ് രോഗം, ഗോയിറ്റർ, അല്ലെങ്കിൽ ടൈപ്പ് 1 ഡയബറ്റിസ് പോലെയുള്ള പ്രാഥമിക സ്വയം രോഗപ്രതിരോധ രോഗങ്ങളുടെ വ്യക്തിപരമോ കുടുംബപരമോ ആയ ചരിത്രമുള്ള സ്ത്രീകൾക്ക് സംശയത്തിന്റെ ഉയർന്ന സൂചിക ആവശ്യമാണ്.
ഗർഭപിണ്ഡത്തിന്റെയും അമ്മയുടെയും ക്ഷേമത്തെ ബാധിക്കുന്ന ഹൈപ്പോതൈറോയിഡിസത്തിന്റെ അപകടസാധ്യതകൾ
ഹൈപ്പോതൈറോയിഡിസം രോഗനിർണ്ണയം ചെയ്യപ്പെടുന്നത് ഒരു സബ് നോർമൽ T4 കോൺസൺട്രേഷനുമായി ബന്ധപ്പെട്ട ഉയർന്ന TSH ആണ്. സബ്ക്ലിനിക്കൽ ഹൈപ്പോതൈറോയിഡിസം (SCH) TSH ഉയർന്നതാണെങ്കിലും T4 ലെവൽ സാധാരണ പരിധിയിലാണെങ്കിൽ ആണ്. ഗർഭാവസ്ഥയിൽ ഹൈപ്പോതൈറോയിഡിസത്തിന്റെ ഏറ്റവും സാധാരണമായ രൂപമാണ് SCH, ഇത് സാധാരണയായി സ്വയം രോഗപ്രതിരോധ തൈറോയ്ഡ് രോഗം മൂലമുള്ള പുരോഗമന തൈറോയ്ഡ് നാശം മൂലമാണ്.
ക്ലിനിക്കൽ വിലയിരുത്തൽ
എല്ലാ ഗർഭധാരണങ്ങളിലും 0.2-0.4% പേരിൽ ഹൈപ്പർതൈറോയിഡിസം സംഭവിക്കുന്നു. മിക്ക കേസുകളും ഗ്രേവ്സ് രോഗം മൂലമാണ് സംഭവിക്കുന്നത്, എന്നിരുന്നാലും മറ്റ് ചില കാരണങ്ങളും (ഉദാ. ടോക്സിക് നോഡ്യൂളുകളും തൈറോയ്ഡൈറ്റിസ് ) ഉണ്ട്. ഗർഭാവസ്ഥയുടെ ഹൈപ്പർഡൈനാമിക് അവസ്ഥയിൽ നിന്ന് ഹൈപ്പർതൈറോയിഡിസത്തെ വേർതിരിച്ചറിയാൻ ക്ലിനിക്കൽ വിലയിരുത്തൽ മാത്രം ചിലപ്പോൾ അപര്യാപ്തമായേക്കാം. ഗ്രേവ്സ് രോഗത്തിന്റെ പ്രത്യേക ക്ലിനിക്കൽ സവിശേഷതകളിൽ ഒഫ്താൽമോപ്പതി, ഡിഫ്യൂസ് ഗോയിറ്റർ, പ്രീറ്റിബിയൽ മൈക്സോഡീമ എന്നിവ ഉൾപ്പെടുന്നു. കൂടാതെ, ബീറ്റാ-എച്ച്‌സിജിയുടെ തൈറോയ്ഡ് ഉത്തേജക ഫലങ്ങളാൽ സ്വയം പരിമിതപ്പെടുത്തുന്ന ഹൈപ്പർതൈറോയിഡ് അവസ്ഥയായ ഗർഭകാല താൽക്കാലിക തൈറോടോക്സിസോസിസിൽ നിന്ന് ഹൈപ്പർതൈറോയിഡിസത്തെ വേർതിരിക്കണം. ഈ വേർതിരിവ് പ്രധാനമാണ്, കാരണം പിന്നീടുള്ള അവസ്ഥ സാധാരണയായി സൗമ്യമായതിനാൽ പ്രത്യേക ആന്റിതൈറോയിഡ് ചികിത്സ ആവശ്യമില്ല. ഇവ രണ്ടും വേർതിരിച്ചറിയാൻ റെഡ് സെൽ സിങ്ക് ഉപയോഗപ്രദമാകും. ഗ്രേവ്സ് രോഗം മൂലമുണ്ടാകുന്ന ഹൈപ്പർതൈറോയിഡിസം ഗർഭാവസ്ഥയുടെ ആദ്യ ത്രിമാസത്തിൽ വഷളാകുകയും പിന്നീട് ഗർഭാവസ്ഥയിൽ മാറുകയും പിന്നീട് പ്രസവശേഷം വീണ്ടും സംഭവിക്കുകയും ചെയ്യാം.
ഗർഭപിണ്ഡത്തിന്റെയും അമ്മയുടെയും ക്ഷേമത്തെ ബാധിക്കുന്ന ഹൈപ്പർതൈറോയിഡിസത്തിന്റെ അപകടസാധ്യതകൾ
ഗർഭാവസ്ഥയിൽ അനിയന്ത്രിതമായ ഹൈപ്പർതൈറോയിഡിസം ഗുരുതരമായ പ്രീ-എക്ലാംപ്സിയയുടെ അപകടസാധ്യതയുമായി ബന്ധപ്പെട്ടിരിക്കുന്നു, കൂടാതെ ഭാരം കുറഞ്ഞ പ്രസവത്തിനുള്ള സാധ്യത നാലിരട്ടി വരെ വർദ്ധിക്കുന്നു. ഗർഭാവസ്ഥയിൽ ആദ്യമായി രോഗനിർണയം നടത്തുന്ന സ്ത്രീകളിൽ ഈ പ്രതികൂല ഫലങ്ങളിൽ ചിലത് കൂടുതലായി കാണപ്പെടുന്നു. ഹൈപ്പോതൈറോയിഡിസത്തിന്റെ ഫലത്തിന് സമാനമായി, ഇതിനകം തന്നെ ഉയർന്ന സാധാരണ മാതൃ FT4 ലെവലുകൾ കുട്ടികളുടെ IQ, ഗ്രേ മാറ്റർ, കോർട്ടെക്‌സ് വോള്യങ്ങൾ എന്നിവയുടെ കുറവുമായി ബന്ധപ്പെട്ടിരിക്കുന്നുവെന്ന് അടുത്തിടെയുള്ള ഒരു പഠനം കാണിക്കുന്നു.
അനിയന്ത്രിതമായതും വേണ്ടത്ര ചികിത്സയില്ലാത്തതുമായ മാതൃ ഹൈപ്പർതൈറോയിഡിസം, ഉത്തേജക ടിഎസ്എച്ച് റിസപ്റ്റർ ആന്റിബോഡികളുടെ ട്രാൻസ്പ്ലസന്റൽ കൈമാറ്റം മൂലം ഗര്ഭപിണ്ഡത്തിന്റെയും നവജാതശിശുക്കളുടെയും ഹൈപ്പർതൈറോയിഡിസത്തിനും കാരണമാകാം. ഗ്രേവ്സ് രോഗമുള്ള അമ്മമാർക്ക് ജനിച്ച ഏകദേശം 1% ശിശുക്കളിൽ ക്ലിനിക്കൽ നിയോനേറ്റൽ ഹൈപ്പർതൈറോയിഡിസം സംഭവിക്കുന്നു. ഗ്രേവ്സ് ഹൈപ്പർതൈറോയിഡിസമുള്ള അമ്മമാരുടെ ശിശുക്കളിലും അപൂർവ്വമായി നിയോനേറ്റൽ ഹൈപ്പോതൈറോയിഡിസം നിരീക്ഷിക്കപ്പെടാം. രക്തചംക്രമണം ചെയ്യുന്ന മാതൃ ആന്റി-തൈറോയിഡ് മരുന്നുകളുടെ ട്രാൻസ്പ്ലസന്റൽ കൈമാറ്റം, മാതൃ തൈറോക്‌സിൻ കൈമാറ്റത്തിൽ നിന്നുള്ള പിറ്റ്യൂട്ടറി-തൈറോയ്ഡ് ആക്സിസ് അടിച്ചമർത്തൽ എന്നിവയിൽ നിന്ന് ഇത് സംഭവിക്കാം.
ഗർഭാവസ്ഥയിലെ ഹൈപ്പർതൈറോയിഡിസത്തിന്റെ മാനേജ്മെന്റ്
ഹൈപ്പർതൈറോയിഡിസം ഉണ്ടെന്ന് അറിയപ്പെടുന്ന ഒരു സ്ത്രീ ഗർഭധാരണത്തിനു മുമ്പുള്ള ഉപദേശം തേടേണ്ടതാണ്, എന്നിരുന്നാലും അതിന്റെ പ്രയോജനത്തിന് ഇതുവരെ തെളിവുകളൊന്നുമില്ല. ഉചിതമായ വിദ്യാഭ്യാസം ഈ സ്ത്രീകളിൽ സാധാരണയായി കാണപ്പെടുന്ന ഭയം ഇല്ലാതാക്കണം. തൈറോയ്ഡ് നില പതിവായി പരിശോധിക്കുന്നതിനും തൈറോയ്ഡ് ആന്റിബോഡി വിലയിരുത്തുന്നതിനും മരുന്നുകളുടെ ആവശ്യകതകൾ സൂക്ഷ്മമായി നിരീക്ഷിക്കുന്നതിനും സ്പെഷ്യലിസ്റ്റ് പരിചരണത്തിനായി ഗരഭിണികളെ റഫർ ചെയ്യണം. ഗർഭാവസ്ഥയിൽ ഹൈപ്പർതൈറോയിഡിസത്തിനുള്ള ചികിത്സയാണ് ആന്റി-തൈറോയിഡ് മരുന്നുകളുപയോഗിച്ചുള്ള മെഡിക്കൽ തെറാപ്പി. ഹൈപ്പർതൈറോയിഡിസം മൂലമുണ്ടാകുന്ന ഗർഭാവസ്ഥയിലെ സങ്കീർണതകൾ തടയുന്നതിന് മെത്തിമസോൾ, പ്രൊപിൽത്തിയോറാസിൽ എന്നിവ ഫലപ്രദമാണ്. തൈറോയ്ഡ് വിരുദ്ധ മരുന്നുകളോട് കടുത്ത പ്രതികൂല പ്രതികരണങ്ങളുള്ള രോഗികൾക്ക് ശസ്ത്രക്രിയ പരിഗണിക്കപ്പെടുന്നു, ഇത് ഗർഭാവസ്ഥയുടെ രണ്ടാം ത്രിമാസത്തിലാണ് ഏറ്റവും മികച്ചത്. ഗർഭാവസ്ഥയിലും പ്രസവസമയത്തും റേഡിയോ ആക്ടീവ് അയോഡിൻ തികച്ചും വിപരീതഫലമാണ് ചെയ്യുക. ഒരു സ്ത്രീക്ക് ഇതിനകം കാർബിമസോൾ ലഭിക്കുന്നുണ്ടെങ്കിൽ, പ്രൊപൈൽത്തിയോറാസിലിലേക്കുള്ള മാറ്റം ശുപാർശ ചെയ്യപ്പെടുന്നു, എന്നാൽ ആദ്യ ത്രിമാസത്തിനു ശേഷം ഇത് വീണ്ടും കാർബിമസോളിലേക്ക് മാറ്റണം. ചില സന്ദർഭങ്ങളിൽ, കാർബിമസോൾ ഗര്ഭപിണ്ഡത്തിന്റെ മധ്യരേഖയിലെ വൈകല്യങ്ങളുമായും ബന്ധപ്പെട്ടിരിക്കുന്നു, എന്നാൽ പ്രൊപിൽത്തിയോറാസിൽ ദീർഘകാലത്തേക്ക് മുതിർന്നവരിൽ കരൾ പാർശ്വഫലങ്ങൾ ഉണ്ടാക്കാം. മുലപ്പാലിൽ കാർബിമസോൾ, പ്രൊപിൽത്തിയോറാസിൽ എന്നിവ സ്രവിക്കുന്നുണ്ടെങ്കിലും മുലയൂട്ടുന്ന സമയത്ത് ആന്റിതൈറോയിഡ് മരുന്നുകൾ സുരക്ഷിതമാണെന്ന് തെളിവുകൾ സൂചിപ്പിക്കുന്നു. ഗർഭാവസ്ഥയിൽ അമ്മമാർക്ക് ആന്റിതൈറോയിഡ് മരുന്നുകൾ ലഭിച്ച കുട്ടികളിൽ ഐക്യുവിനോ സൈക്കോമോട്ടോർ വികസനത്തിനോ പ്രതികൂല ഫലങ്ങൾ ഉണ്ടാകില്ല. നിലവിലെ  ഗർഭാവസ്ഥയുടെ ആദ്യ ത്രിമാസത്തിൽ പ്രഭാവം കുറവായതിനാൽ ഗർഭിണിയായ രോഗി propylthiouracil ഉപയോഗിക്കണമെന്നും കരൾ പാർശ്വഫലങ്ങൾ കാരണം രണ്ടാമത്തെയും മൂന്നാമത്തെയും ത്രിമാസത്തിൽ methimazole-ലേക്ക് മാറണമെന്നും മാർഗ്ഗനിർദ്ദേശങ്ങൾ നിർദ്ദേശിക്കുന്നു.
പോസ്റ്റ്‌പാർട്ടം തൈറോയ്ഡൈറ്റിസ്
ഗർഭാവസ്ഥയുടെ രോഗപ്രതിരോധ ശേഷിയെ തുടർന്നുള്ള പ്രസവാനന്തര രോഗപ്രതിരോധ ശേഷിയുടെ അനന്തരഫലമായി പ്രസവിച്ച് ആദ്യത്തെ 12 മാസത്തിനുള്ളിൽ സംഭവിക്കുന്ന തൈറോയ്ഡ് പ്രവർത്തന വൈകല്യത്തിന്റെ ഒരു സിൻഡ്രോമാണ് പോസ്റ്റ്‌പാർട്ടം തൈറോയ്ഡ് അപര്യാപ്തത. ഹാഷിമോട്ടോസ് തൈറോയ്ഡൈറ്റിസിന് സമാനമായ രോഗകാരി സവിശേഷതകളുള്ള വിനാശകരമായ തൈറോയ്ഡൈറ്റിസ് ആണ് പോസ്റ്റ്‌പാർട്ടം തൈറോയിഡ് വൈകല്യം.
പ്രസവാനന്തര സ്ത്രീകളിൽ 5-9% വരെ ആളുകളെ ബാധിക്കുന്ന ഈ രോഗം വളരെ സാധാരണമാണ്. സാധാരണയായി ഹൈപ്പോതൈറോയിഡിസത്തിന്റെ ഒരു ഘട്ടത്തെ പിന്തുടരുന്ന ഒരു താൽക്കാലിക ഹൈപ്പർതൈറോയിഡ് ഘട്ടമുണ്ട്. 3 വർഷത്തിനു ശേഷം 30% കേസുകളിലും 7-10 വർഷത്തിനുള്ളിൽ 50% കേസുകളിലും സ്ഥിരമായ ഹൈപ്പോതൈറോയിഡിസം സംഭവിക്കുന്നു. ഹൈപ്പർതൈറോയിഡ് ഘട്ടത്തിന് സാധാരണയായി ചികിത്സ ആവശ്യമില്ല, എന്നാൽ അപൂർവ്വമായി, കഠിനമായ കേസുകളിൽ രോഗലക്ഷണ നിയന്ത്രണത്തിനായി പ്രൊപനോലോൾ ഉപയോഗിക്കാം. രോഗികൾക്ക് രോഗലക്ഷണമുണ്ടെങ്കിൽ, ഗർഭിണിയാകാൻ പദ്ധതിയിടുന്നുണ്ടെങ്കിൽ, അല്ലെങ്കിൽ TSH അളവ് 10 mU/L-ന് മുകളിലാണെങ്കിൽ, ഹൈപ്പോതൈറോയിഡ് ഘട്ടം തൈറോക്സിൻ ഉപയോഗിച്ച് ചികിത്സിക്കണം. സ്ഥിരമായ ഹൈപ്പോതൈറോയിഡിസത്തിന്റെ അപകടസാധ്യതയുള്ളതിനാൽ ദീർഘകാല നിരീക്ഷണം ആവശ്യമാണ്.
പ്രസവശേഷം തൈറോയ്ഡ് പ്രവർത്തനരഹിതമായ മിക്കവാറും എല്ലാ സ്ത്രീകൾക്കും ആന്റി-തൈറോയ്ഡ് പെറോക്സിഡേസ് ആന്റിബോഡികൾ ഉണ്ട്. ഗർഭാവസ്ഥയുടെ തുടക്കത്തിൽ ഈ മാർക്കർ ഉപയോഗപ്രദമായ ഒരു സ്ക്രീനിംഗ് ടെസ്റ്റ് ആകാം, കാരണം ആൻറിബോഡികളുള്ള 50% സ്ത്രീകളും പ്രസവശേഷം തൈറോയ്ഡ് പ്രവർത്തനരഹിതമാക്കും. കൂടാതെ, ചില എന്നാൽ എല്ലാ പഠനങ്ങളും പ്രസവശേഷം തൈറോയ്ഡ് പ്രവർത്തനരഹിതവും വിഷാദവും തമ്മിൽ ഒരു ബന്ധം കാണിക്കുന്നു, അതിനാൽ മാനസികാവസ്ഥ മാറുന്ന സ്ത്രീകളിൽ തൈറോയിഡിന്റെ പ്രവർത്തനം പ്രസവശേഷം പരിശോധിക്കേണ്ടതാണ്.
അവലംബം
വർഗ്ഗം:ഗർഭിണികളിലെ ആരോഗ്യ പ്രശ്നങ്ങൾ
അന്ന കിംഗ്സ്ഫോർഡ്
ഒരു ഇംഗ്ലീഷ് ആന്റി-വിവിസെക്ഷനിസ്റ്റും വെജിറ്റേറിയനും വനിതാ അവകാശ പ്രചാരകയുമായിരുന്നു അന്ന കിംഗ്സ്ഫോർഡ് (നീ ബോണസ്; 16 സെപ്റ്റംബർ 1846 - 22 ഫെബ്രുവരി 1888).
എലിസബത്ത് ഗാരറ്റ് ആൻഡേഴ്സണിനുശേഷം വൈദ്യശാസ്ത്രത്തിൽ ബിരുദം നേടിയ ആദ്യത്തെ ഇംഗ്ലീഷ് വനിതകളിൽ ഒരാളായിരുന്നു അവർ, കൂടാതെ ഒരു മൃഗത്തെ പോലും പരീക്ഷിക്കാതെ ബിരുദം നേടിയ ഒരേയൊരു മെഡിക്കൽ വിദ്യാർത്ഥിനിയായിരുന്നു അവർ. ആറുവർഷത്തെ പഠനത്തിനുശേഷം 1880-ൽ പാരീസിൽ നിന്ന് ബിരുദം നേടി. അധികാരസ്ഥാനത്ത് നിന്ന് മൃഗസംരക്ഷണം തുടരാനായി. അവരുടെ അവസാന പ്രബന്ധം, എൽ അലിമെൻറേഷൻ വെഗറ്റേൽ ഡി എൽ ഹോം, വെജിറ്റേറിയനിസത്തിന്റെ പ്രയോജനങ്ങളെക്കുറിച്ചായിരുന്നു. ഇത് ഇംഗ്ലീഷിൽ ദി പെർഫെക്റ്റ് വേ ഇൻ ഡയറ്റ് (1881) എന്നപേരിൽ പ്രസിദ്ധീകരിച്ചു. ആ വർഷം ഫുഡ് റിഫോം സൊസൈറ്റി സ്ഥാപിച്ചു. സസ്യാഹാരത്തെക്കുറിച്ച് സംസാരിക്കാൻ യുകെക്കുള്ളിലും പാരിസ്, ജനീവ, ലോസാൻ എന്നിവിടങ്ങളിലും മൃഗങ്ങളുടെ പരീക്ഷണത്തിനെതിരെ സംസാരിച്ചു.
കിംഗ്സ്ഫോർഡ് ബുദ്ധമതത്തിലും ജ്ഞാനവാദത്തിലും താല്പര്യം കാണിക്കുകയും ഇംഗ്ലണ്ടിലെ തിയോസഫിക്കൽ പ്രസ്ഥാനത്തിൽ സജീവമാവുകയും ചെയ്തു. 1883 ൽ ലണ്ടൻ ലോഡ്ജ് ഓഫ് തിയോസഫിക്കൽ സൊസൈറ്റിയുടെ പ്രസിഡന്റായി. 1884-ൽ അവർ ഹെർമെറ്റിക് സൊസൈറ്റി സ്ഥാപിച്ചു. അത് 1887 വരെ നീണ്ടുനിന്നു. ട്രാൻസ് പോലുള്ള സംസ്ഥാനങ്ങളിലും ഉറക്കത്തിലും തനിക്ക് ഉൾക്കാഴ്ച ലഭിച്ചുവെന്ന് അവർ പറഞ്ഞു. ഇവ അവരുടെ കയ്യെഴുത്തുപ്രതികളിൽ നിന്നും ലഘുലേഖകളിൽ നിന്നും അവരുടെ ആജീവനാന്ത സഹകാരി എഡ്വേർഡ് മൈറ്റ് ലാൻഡ് ശേഖരിക്കുകയും മരണാനന്തരം ക്ലോത്ത്ഡ് വിത്ത് ദി സൺ (1889) എന്ന പുസ്തകത്തിൽ പ്രസിദ്ധീകരിക്കുകയും ചെയ്തു. ജീവിതകാലം മുഴുവൻ അനാരോഗ്യത്തിന് വിധേയയായ അവർ 41 ആം വയസ്സിൽ ശ്വാസകോശ സംബന്ധമായ അസുഖം മൂലം ന്യുമോണിയ ബാധിച്ച് മരിച്ചു. മൈറ്റ് ലാൻഡ് തന്റെ ജീവചരിത്രം, ദി ലൈഫ് ഓഫ് അന്ന കിംഗ്സ്ഫോർഡ് (1896) പ്രസിദ്ധീകരിച്ചതിനുശേഷം 100 വർഷത്തിലേറെയായി അവരുടെ എഴുത്ത് അജ്ഞാതമായിരുന്നു. എന്നിരുന്നാലും ഹെലൻ റാപ്പപോർട്ട് 2001 ൽ എഴുതിയത് അവരുടെ ജീവിതവും പ്രവർത്തനവും വീണ്ടും പഠിക്കപ്പെടുന്നു എന്നാണ്.
ആദ്യകാലജീവിതം
ഇപ്പോൾ കിഴക്കൻ ലണ്ടന്റെ ഭാഗമായ സ്ട്രാറ്റ്ഫോർഡിലെ മേരിലാൻഡ് പോയിന്റിലാണ് കിംഗ്സ്ഫോർഡ് ഒരു ധനിക വ്യാപാരിയായ ജോൺ ബോണസിന്റെയും ഭാര്യ എലിസബത്ത് ആൻ ഷ്രോഡറിന്റെയും മകളായി ജനിച്ചത്. അവരുടെ സഹോദരൻ ജോൺ ബോണസ് (1828-1909) ഒരു ഫിസിഷ്യനും സസ്യാഹാരിയുമായിരുന്നു. അവരുടെ സഹോദരന്മാരായ ഹെൻറി (1830-1903), ആൽബർട്ട് (1831-1884) എന്നിവർ പിതാവിന്റെ ഷിപ്പിംഗ് ബിസിനസിൽ ജോലി ചെയ്തു. അവരുടെ സഹോദരൻ എഡ്വേർഡ് (1834-1908) ബക്കിംഗ്ഹാംഷെയറിലെ ഹൽകോട്ടിന്റെ റെക്ടറായി. അവരുടെ സഹോദരൻ ജോസഫ് (1836-1926) ഒരു മേജർ ജനറൽ ആയിരുന്നു.
അവർ ഒമ്പത് വയസ്സുള്ളപ്പോൾ തന്റെ ആദ്യ കവിതയും പതിമൂന്ന് വയസ്സുള്ളപ്പോൾ ബിയാട്രീസ്: എ ടെയിൽ ഓഫ് ദി ഏർലി ക്രിസ്ത്യൻസും എഴുതി. കിംഗ്‌സ്‌ഫോർഡ് കുറുക്കനെ വേട്ടയാടുന്നത് ആസ്വദിച്ചിരുന്നുവെന്ന് ഡെബോറ റുഡാസിൽ എഴുതുന്നു. ഒരു ദിവസം അവർ കുറുക്കനെപ്പോലെ ഒരു ദർശനം കണ്ടിരുന്നു. മൈറ്റ്‌ലാൻഡ് പറയുന്നതനുസരിച്ച്, അവർ ഒരു "ജന്മദർശി" ആയിരുന്നു. "ദർശനങ്ങൾ കാണുന്നതിനും ആളുകളുടെ കഥാപാത്രങ്ങളെയും ഭാഗ്യങ്ങളെയും കണ്ടെത്തുന്നതിനും" അവൾക്കു കഴിഞ്ഞിരുന്നു. നിശ്ശബ്ദത പാലിക്കാൻ അവൾ പഠിച്ചതായി റിപ്പോർട്ടുണ്ട്.
പഠനങ്ങളും ഗവേഷണങ്ങളും
1873-ൽ, കിംഗ്‌സ്‌ഫോർഡ് എഴുത്തുകാരനായ എഡ്വേർഡ് മൈറ്റ്‌ലാൻഡിനെ കണ്ടുമുട്ടി. ഒരു വിഭാര്യൻ, ഭൗതികവാദത്തോടുള്ള തന്റെ നിരാകരണം പങ്കുവെച്ചു. കിംഗ്‌സ്‌ഫോർഡിന്റെ ഭർത്താവിന്റെ അനുഗ്രഹത്തോടെ ഇരുവരും സഹകരിക്കാൻ തുടങ്ങി. മെഡിസിൻ പഠിക്കാൻ തീരുമാനിച്ചപ്പോൾ മൈറ്റ്‌ലാൻഡ് അവളെ പാരീസിലേക്ക് കൊണ്ടുപോയി. പാരീസ് അക്കാലത്ത് ശരീരശാസ്ത്ര പഠനത്തിലെ ഒരു വിപ്ലവത്തിന്റെ കേന്ദ്രമായിരുന്നു. അതിൽ ഭൂരിഭാഗവും മൃഗങ്ങളിൽ, പ്രത്യേകിച്ച് നായ്ക്കളിൽ നടത്തിയ പരീക്ഷണങ്ങളുടെ ഫലമായി, കൂടുതലും അനസ്തെറ്റിക് ഇല്ലാതെ നടത്തപ്പെട്ടു. "ഫിസിയോളജിയുടെ പിതാവ്" എന്ന് വിശേഷിപ്പിക്കപ്പെടുന്ന ക്ലോഡ് ബെർണാഡ് (1813-1878) അവിടെ ജോലി ചെയ്യുകയായിരുന്നു. "ശരീരശാസ്ത്രജ്ഞൻ ഒരു സാധാരണ മനുഷ്യനല്ല: അവൻ ഒരു ശാസ്ത്രജ്ഞനാണ്, താൻ പിന്തുടരുന്ന ശാസ്ത്രീയ ആശയം ഉൾക്കൊള്ളുകയും ചെയ്യുന്നു. മൃഗങ്ങളുടെ നിലവിളി കേൾക്കുന്നില്ല, അവരുടെ ഒഴുകുന്ന രക്തം അവൻ കാണുന്നില്ല, അവന്റെ ആശയമല്ലാതെ മറ്റൊന്നും അവൻ കാണുന്നില്ല ..."
പിയറി ട്രൂഡോ
വർഗ്ഗം:കാനഡ വർഗ്ഗം:1919-ൽ ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:അർബുദത്താൽ മരിച്ചവർ വർഗ്ഗം:കാനഡയുടെ പ്രധാനമന്ത്രിമാർ
സിറാഹ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സിറാഹ്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സിറാഹ് സ്ഥിതിചെയ്യുന്നത്. സിറാഹ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സിറാഹ് ൽ 419 വീടുകൾ ഉണ്ട്. ആകെ ജനസംഖ്യ 2085 ആണ്. ഇതിൽ 1149 പുരുഷന്മാരും 936 സ്ത്രീകളും ഉൾപ്പെടുന്നു. സിറാഹ് ലെ സാക്ഷരതാ നിരക്ക് 63.31 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സിറാഹ് ലെ 6 വയസ്സിനു താഴെയുള്ള കുട്ടികളുടെ എണ്ണം 245 ആണ്. ഇത് സിറാഹ് ലെ ആകെ ജനസംഖ്യയുടെ 11.75 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 756 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 615 പുരുഷന്മാരും 141 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 40.74 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 25.93 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സിറാഹ് ലെ 1525 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ബകൻ
മഹാഭാരതത്തിലെ ഒരു കഥാപാത്രമാണ് ബകൻ അഥവാ ബകാസുരൻ. ഇയാളെ ഭീമൻ വധിച്ചുവെന്ന് മഹാഭാരതം പറയുന്നു. എകചക്ര എന്ന ഗ്രാമത്തിൽ താമസിച്ചിരുന്ന വലിയ വിശപ്പുകാരനായ ഇയാൾ നാട്ടുകാരെ ആക്രമിച്ചു എന്നും പിന്നീട് നാട്ടുകാരുമായി ഉണ്ടാക്കിയ ഉടമ്പടിപ്രകാരം ഒരു വണ്ടി ചോറും കാളകളും കൊണ്ടുവന്ന ആളെയും ഭക്ഷിക്കുമായിരുന്നത്രേ. വനവാസകാലത്തെ പാണ്ഡവർ ഇവിടെ എത്തി എന്നും കുന്തിയുടെ നിർദ്ദേശപ്രകാരം ഭീമൻ ചോറും കൊണ്ട് പോയി ഇയാളെ വധിച്ചു എന്നും കഥ പറയുന്നു. കേരളത്തിൽ കരിക്കാട് എന്ന ഗ്രാമത്തിന്റെ കഥയിൽ ബകൻ വരുന്നുണ്ട്. നിലമ്പൂരിനടുത്തുള്ള എടക്കര എകചക്രയുടെ മാറ്റം വന്ന രൂപമാണെന്ന് അവിടുത്തുകാർ വിശ്വസിക്കുന്നു. കരുളായി അടുത്ത് ബകൻ കുന്ന് എന്ന ഒരു കുന്നും ഉണ്ട്. ഇന്ന് പശ്ചിമബംഗാളിൽ ഉള്ള രാം പൂർ ഹാട്ടിലെ ഒരു ചെറിയ ഗ്രാമമാണ് എകചക്ര എന്നും പറയപ്പെടുന്നു. ബർദ്വാൻ ജില്ലയിലെ അജയ് നദീതീരത്തുള്ള പാണ്ഡവേശ്വർ എന്ന സ്ഥലത്തെയും ഇവിടമാഇ ചിത്രീകരിക്കുന്നുണ്ട്. ഇപ്പോൾ അവിടെ നിംബാർക്ക സമ്പ്രദായത്തിലുള്ള ഒരു മഠം ഉണ്ട്.
മറ്റൊരു പഠനപ്രകാരം മഹാരാഷ്റ്റ്രയിലെ ജലഗാവോൻ ജില്ലയിൽ എറന്ദോൾ ഗ്രാമത്തിലാണ് അവർ താമസിച്ചതെന്നു പറയുന്നു. ഒരു കുളവും പദ്മാലയ് ഗണേഷ് മന്ദിരവും ഒരുപാട് സഞ്ചാരികളെ ആകർഷിക്കുന്നു.
അവലംബം
വർഗ്ഗം:പുരാണകഥാപാത്രങ്ങൾ വർഗ്ഗം:മഹാഭാരതത്തിലെ കഥാപാത്രങ്ങൾ വർഗ്ഗം:അസുരന്മാർ
മുഹമ്മദ് നബി (ക്രിക്കറ്റ് കളിക്കാരൻ)
ബംഗ്ലാദേശ് പ്രീമിയർ ലീഗിൽ എറ്റവും കൂടുതൽ പ്രതിഫലം വാങ്ങിയ അഫ്ഗാനിസ്ഥാൻ കളിക്കാരനാണ് മുഹമ്മദ്‌. ഏകദേശം 30,000 അമേരിക്കൻ ഡോളർ ആണ് അദ്ദേഹത്തിന്റെ പ്രതിഫലമായി ശ്യ്ലെഹെറ്റ് റോയൽസ് എന്ന ടീമിൽ നിന്നും ലഭിച്ചത്.
എവർനോട്ട്
കുറിപ്പുകൾ എഴുതാനും, എഴുതിയവ സൂക്ഷിച്ചുവെയ്ക്കാനും ഉള്ള സോഫ്‌റ്റ്‌വെയർ കിറ്റ്‌ ആണ് എവർനോട്ട്. എവർനോട്ട് സപ്പോർട്ട് ചെയ്യുന്ന ടാബ്‌ലെറ്റ് കമ്പ്യൂട്ടറുകൾ, സ്മാർട്ട് ഫോണുകൾ എന്നിവയിലൂടെ ഉപയോക്താക്കൾക്ക് കുറിപ്പുകൾ എഴുതാനും, എഴുതിയ കുറിപ്പുകൾക്കൊപ്പം ചിത്രങ്ങൾ, ശബ്ദ രേഖകൾ എന്നിവ ചേർത്ത് സൂക്ഷിച്ചു വെക്കാനും കഴിയുന്നു.
ഒട്ടുമിക്ക ഓപ്പറേറ്റിങ്‌ സിസ്റ്റങ്ങളിലും പ്രവർത്തിക്കുന്ന എവർനോട്ട് ഓൺലൈൻ ശരിപ്പകർപ്പ്‌ ശേഖരണ സേവനം നൽകുന്നുണ്ട്. അതിനാൽ ഉപയോക്താക്കളുടെ കുറിപ്പുകൾ ഒരു കാരണവശാലും നഷ്ടപ്പെട്ടു പോവുന്നില്ല.
2011 ലെ കണക്കുകൾ പ്രകാരം 11 ദശലക്ഷം പേർ എവർനോട്ട് ഉപയോഗിക്കുന്നു.
അവലംബം
വർഗ്ഗം:മൊബൈൽ സോഫ്റ്റ് വെയറുകൾ
പാമ്പൻ ദ്വീപ്
ദക്ഷിണേന്ത്യയുടേയും ശ്രീലങ്കയുടെയും ഇടയിൽ സ്ഥിതിചെയ്യുന്ന ഒരു ദ്വീപാണ് പാമ്പൻ ദ്വീപ് (Pamban Island) (തമിഴ്: பாம்பன் தீவு). ഈ ദ്വീപിനെ രാമേശ്വരം ദ്വീപ് എന്നും  വിളിക്കാറുണ്ട്'''. ഇന്ത്യയുടെ ഭാഗമായ ഈ ദ്വീപ് തമിഴ്നാട്ടിലെ രാമനാഥപുരം ജില്ലയിലാണ് സ്ഥിതിചെയ്യുന്നത്. ''' രാമേശ്വരത്തെ പ്രധാന തീർത്ഥാടന കേന്ദ്രമാണ് പാമ്പൻ ദ്വീപ്.
സ്ഥാനവും വലിപ്പവും
ലഘുചിത്രം|രാമേശ്വരം, പാംബൻ പാലത്തിൽ നിന്നുമുള്ള കാഴ്ച ഭൂമിശാസ്ത്രപ്രകാരം 9°11' N നും 9°19' N അക്ഷാംശരേഖയ്ക്കും  79°12' E- 79°23' E രേഖാംശരേഖയ്ക്കുമിടയിലാണ് പാമ്പൻ ദ്വീപ് സ്ഥിതിചെയ്യുന്നത്. ശ്രീലങ്കയിലെ മന്നാർ ദ്വീപിൽ നിന്നും ഏകദേശം അൻപത് കിലോമീറ്റർ അകലെയാണ് പാമ്പൻ ദ്വീപ്. രാമേശ്വരം ദ്വീപ് എന്നും അറിയപ്പെടുന്ന പാമ്പൻ ദ്വീപ് ഇന്ത്യയുടെ മറ്റു ഭൂപ്രദേശവുമായി പാമ്പൻ പാലത്തിനാൽ ബന്ധിക്കപ്പെട്ടിരിക്കുന്നു. മന്നാർ ദ്വീപിൽനിന്നും ഏകദേശം അൻപത് കിലോമീറ്റർ അകലെയാണ് പാമ്പൻ ദ്വീപ്. ഏകദേശം 67 ചതുരശ്ര കിലോമീറ്റർ വിസ്തീർണ്ണമാണ് ഈ ദ്വീപിനുള്ളത്. പ്രശസ്തമായ രാമസേതു (Adam's Bridge) പാമ്പൻ ദ്വീപിനെ ശ്രീലങ്കയിലെ വടക്കു പടിഞ്ഞാറു ഭാഗത്തെ മന്നാർ ദ്വീപുമായി ബന്ധിപ്പിക്കുന്നു. പാമ്പൻ ദ്വീപിന്റേയും മന്നാർ ദ്വീപിന്റേയും ഇടയിലുള്ള കടലിടുക്കാണ് പാക് കടലിടുക്ക്.
ജനസംഖ്യാക്കണക്കുകൾ
രാമനാഥപുരം ജില്ലയിലെ നാല് ഭരണപരമായ വിഭജനമുള്ള പ്രത്യേകതാലൂക്കാണ് പാമ്പൻ ദ്വീപ്. ഒകാരിസൽകുളം, മഹിന്ദി, പാംബൻ, രാമേശ്വരം എന്നിവയാണ് നാല് ഭരണപരമായ വിഭജനങ്ങൾ. . ഈ ദ്വീപിൽ പാംബൻ, രാമേശ്വരം എന്നീ രണ്ടു വില്ലേജുകളും ഉണ്ട്. ഇവിടത്തെ പ്രധാന പട്ടണങ്ങൾ പാംബൻ, രാമേശ്വരം എന്നിവയാണ്. പാംബൻ, രാമേശ്വരം എന്നിവിടങ്ങളിൽ റെയിൽവേ സ്റ്റേഷനുകളും ഉണ്ട്. ഇവിടത്തെ താലൂക്ക് ആസ്ഥാനം രാമേശ്വരത്താണ്.
38,035 ആളുകൾ രാമേശ്വരത്ത് താമസിക്കുന്നുണ്ടെന്നാണ്  2001 ലെ ജനസംഖ്യാ കണക്കെടുപ്പ് രേഖകൾ വ്യക്തമാക്കുന്നത്. ഹിന്ദുമതവിശ്വാസികളുടെ പ്രധാന തീർത്ഥാടന കേന്ദ്രമായ പാംബൻ ദ്വീപിലേക്ക് വർഷത്തിൽ ആയിരക്കണക്കിന് സന്ദർശകർ വരാറുണ്ട്. ഈ ദ്വീപിനുള്ളിൽ സ്ഥിതി ചെയ്യുന്ന പ്രസിദ്ധമായ ക്ഷേത്രമാണ് രാമനാഥസ്വാമി ക്ഷേത്രം. പാമ്പൻ ദ്വീപ് മദ്ധ്യഭാഗത്തായി സ്ഥിതി ചെയ്യുന്ന രാമേശ്വരം പട്ടണംത്തിലേക്ക് ധനുഷ്കോടിയിൽ നിന്നും 18 കിലോമീറ്ററും പാമ്പനിൽ നിന്നും 11 കിലോമീറ്ററുമാണ് ദൂരം.
പാമ്പൻ ദ്വീപിന്റെ പടിഞ്ഞാറുഭാഗത്തായി പാമ്പൻ എന്ന ഒരു മത്സ്യബന്ധന ഗ്രാമമുണ്ട്. പാമ്പൻ ഗ്രാമത്തിലൂടെയാണ് രാമേശ്വരം എന്ന തീർത്ഥാടന കേന്ദ്രത്തിലേക്ക് പ്രധാനമായും പ്രവേശിക്കുന്നത്. ഈ തുറമുഖ ഗ്രാമത്തിൽ 9,000 നിവാസികളാണുള്ളത്. പാമ്പൻ പാലത്തിന്റെ കിഴക്കേ അറ്റത്താണ്  സ്ഥിതി ചെയ്യുന്നത് എന്നത് ഈ തുറമുഖ ഗ്രാമത്തിന്റെ പ്രാധാന്യം വർദ്ധിപ്പിക്കുന്നു.
പാമ്പൻ പ്രദേശത്തിനും രാമേശ്വരത്തലും ഇടയിൽ സ്ഥിതിചെയ്യുന്ന ഒരു ചെറിയകേന്ദ്രമാണ് തങ്കച്ചിമടം. ഇവിടെ രണ്ട് അമ്പലങ്ങളും കുറച്ച് ക്രിസ്ത്യൻ പള്ളികളും ഉള്ള ഈ പ്രദേശത്ത് ജനസേവനത്തിനായി ഒരു പോലാസ് സ്റ്റേഷനും ഉണ്ട്. കാഞ്ചിമടം നിർമിച്ച് പരിപാരിച്ചുപോരുന്ന ഏകാന്തരമാർ എന്ന ക്ഷേത്രമാണ് ഈ പ്രദേശത്തിന്റെ പ്രധാന ആകർഷണം.
ഈ ദ്വീപിന്റെ തെക്കേ അറ്റത്ത് സ്ഥിതിചെയ്യുന്ന ധനുഷ്കോടി മറ്റൊരു തുറമുഖ തീർത്ഥാടന നഗരമായിരുന്നു. 1964 ‍ഡിസംബറിൽ ഉണ്ടായ ചുഴലിക്കാറ്റിൽ ധനുഷ്‌കോടി പ്രദേശമാകെ തകർന്നടിഞ്ഞിരുന്നു. ചുഴലികാറ്റ് വീശിയടിക്കുന്നതിനു മുമ്പ് പാമ്പൻ ദ്വീപിനും ധനുഷ്കോടിക്കും  ഇടയിൽ റോഡ്, റെയിൽ എന്നീ ഗതാഗതമാർഗ്ഗങ്ങൾ ഇവയ്ക്കിടയിൽ ഉണ്ടായിരുന്നു.
അവലംബം
വർഗ്ഗം:ഇന്ത്യൻ മഹാസമുദ്രത്തിലെ ദ്വീപുകൾ വർഗ്ഗം:രാമനാഥപുരം ജില്ല വർഗ്ഗം:ഇന്ത്യയിലെ ദ്വീപുകൾ
നീരജ് മാധവ്
നീരജ് മാധവ് ഒരു മലയാളചലച്ചിത്രനടനും ഡാൻസറുമാണ്. 2013-ൽ പുറത്തിറങ്ങിയ ബഡി ആണ് അദ്ദേഹത്തിന്റെ ആദ്യ ചിത്രം
ജീവിത രേഖ
മാധവന്റെയും ലതയുടെയും മൂത്ത മകനായി 1990 മാർച്ച്‌ 26-ന് കണ്ണൂരാണ് നീരജിന്റെ ജനനം. കോഴിക്കോടുള്ള സെന്റ്‌ ജോസഫ്സ്‌ ബോയ്സ് ഹയർ സെക്കന്ററി സ്കൂളിൽ നിന്ന് പ്രൈമറി വിദ്യഭ്യാസം പൂർത്തിയാക്കിയതിനു ശേഷം ഉപരിപഠനത്തിനായി ചെന്നൈയിലുള്ള എസ് ആർ എം യൂണിവേഴ്സിറ്റിയിൽ ചേർന്നു, തുടർന്ന് തൃശ്ശൂരുള്ള സ്കൂൾ ഓഫ് ഡ്രാമയിൽ നിന്ന് തീയറ്റർ ആക്റ്റിങ്ങിൽ പോസ്റ്റ്‌ ദൃശ്യം എന്ന സുപ്പർ ഹിറ്റ് ചിത്രത്തിൽ മോഹൻലാലിനൊപ്പം ഒരു പ്രധാന കഥാപാത്രത്തെ നീരജ് അവതരിപ്പിച്ചിരുന്നു. മെമ്മറീസ്, ഒരു ഇന്ത്യൻ പ്രണയകഥ, 1983, അപ്പോത്തിക്കരി, സപ്തമശ്രീ തസ്ക്കരാ, ഒരു വടക്കൻ സെൽഫി തുടങ്ങിയവയാണ് നീരജ് അഭിനയിച്ച മറ്റ് ചിത്രങ്ങൾ. ദുൽക്കർ സൽമാനെ നായകനാക്കി മാർട്ടിൻ പ്രാക്കാട്ട് സംവിധാനം ചെയ്യുന്ന ചാർലിയിൽ ഒരു പ്രധാന വേഷം ചെയ്യ്തു.കോഴിക്കോട് തിരുവണ്ണൂർ ദേശത്തിൽ താമസിക്കുന്നു.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:1990-ൽ ജനിച്ചവർ
സൊംബി
ഹെയ്തിയൻ ഐതിഹ്യമനുസരിച്ച് മന്ത്ര-തന്ത്രങ്ങളാൽ ജീവൻ വയ്ക്കപ്പെട്ട ശവമാണ് സൊംബി.സൊംബി ഇതിവൃത്തത്തെ ആസ്പദമാക്കി വിവിധ ഭാഷകളിലായി നിരവധി പുസ്തകങ്ങളും ചലച്ചിത്രങ്ങളും പുറത്തുവന്നിട്ടുണ്ട്.1929ൽ പ്രസിദ്ധീകരിച്ച വില്യം സീബ്രൂക്കിന്റെ മാജിക് ഐലൻഡ് എന്ന കൃതിയാണ് അമേരിക്കയിൽ സൊംബി സാഹിത്യത്തിന് തുടക്കം കുറിച്ചത്.ജോർജ് എ റൊമറോവിന്റെ നൈറ്റ് ഒവ് ദ ലിവിങ് ഡെഡ് ചലച്ചിത്ര പരമ്പരകൾ ലോകമാകമാനം വൻ വിജയം നേടി.
വർഗ്ഗം:മിത്തുകൾ വർഗ്ഗം:ഹെയ്റ്റി വർഗ്ഗം:കരീബിയൻ
കയ്യൊപ്പ്
പ്രശസ്ത മലയാളസാഹിത്യകാരനായ അംബികാസുതൻ മാങ്ങാട് എഴുതി 2007ൽ പുറത്തിറങ്ങിയ ചലച്ചിത്രമാണ് കയ്യൊപ്പ്. രഞ്ജിത്ത് ആണ് ചലച്ചിത്രത്തിന്റെ സംവിധാനവും നിർമ്മാണവും നിർവഹിച്ചിരിക്കുന്നത്. മമ്മൂട്ടി, ഖുശ്‌ബു, മുകേഷ് തുടങ്ങിയവർ പ്രധാനവേഷങ്ങൾ കൈകാര്യം ചെയ്യുന്നു.
ദി ഗോൾഡ് ഓഫ് പോലുബോടോക്ക്
1723-ൽ ഉക്രേനിയൻ ഹെറ്റ്‌മാൻ പാവ്‌ലോ പൊലുബോടോക്ക് ഒരു ഇംഗ്ലീഷ് ബാങ്കിൽ നിക്ഷേപിച്ചതായി കരുതപ്പെടുന്ന ഒരു വലിയ അളവിലുള്ള സ്വർണ്ണത്തിന്റെ കഥയാണ് ദി ഗോൾഡ് ഓഫ് പോലുബോടോക്ക്.(Ukrainian: Золото Полуботка, romanized: Zoloto Polubotka) അത് ഉക്രെയ്‌ൻ സ്വാതന്ത്ര്യം നേടിയ ശേഷം വലിയ പലിശ സഹിതം തിരികെ നൽകുമായിരുന്നു.
ഇതിഹാസം
1723-ൽ, റഷ്യയിലെ സാർ പീറ്റർ ഒന്നാമൻ ഹെറ്റ്മാൻ പൊലുബോടോക്കിനെ സെന്റ് പീറ്റേഴ്സ്ബർഗിലേക്ക് തിരിച്ചുവിളിച്ചു. തന്റെ ആസന്നമായ അറസ്റ്റിനെ സംശയിച്ച് പൊലുബോടോക്ക് 7.5% വാർഷിക പലിശയ്ക്ക് കീഴിൽ ബാങ്ക് ഓഫ് ഇംഗ്ലണ്ടിൽ 200,000 സ്വർണ്ണ നാണയങ്ങൾ (ചെർവോനെറ്റുകൾ) രഹസ്യമായി നിക്ഷേപിച്ചുവെന്ന് കഥ പറയുന്നു. തുക, ബാങ്ക്, പലിശ എന്നിവ വ്യത്യസ്ത പതിപ്പുകളിൽ വ്യത്യാസപ്പെടുന്നു: ചില സ്രോതസ്സുകൾ രണ്ട് ബാരൽ സ്വർണ്ണം, അല്ലെങ്കിൽ 2.5% വാർഷിക പലിശ, അല്ലെങ്കിൽ ബാങ്ക് ഓഫ് ബ്രിട്ടീഷ് ഈസ്റ്റ് ഇന്ത്യ കമ്പനി എന്നിവ ഉദ്ധരിക്കുന്നു. തന്റെ വിൽപ്പത്രത്തിൽ, പോലുബോടോക്ക് സ്വർണ്ണത്തിന്റെ എൺപത് ശതമാനവും ഭാവിയിലെ ഒരു സ്വതന്ത്ര ഉക്രെയ്നിനും ബാക്കിയുള്ളത് അദ്ദേഹത്തിന്റെ പിൻഗാമികൾക്കും കൈമാറി.
റഷ്യൻ അന്വേഷണവും വീണ്ടെടുക്കൽ ശ്രമങ്ങളും
1907-ൽ പ്രൊഫസർ അലക്സാണ്ടർ റൂബെറ്റ്സ് റഷ്യൻ ജേണലായ ന്യൂ ടൈമിൽ പ്രസിദ്ധീകരിച്ചതോടെയാണ് ഈ കഥ ആദ്യമായി വ്യാപകമായി അറിയപ്പെട്ടത്. 1908-ൽ റഷ്യയുടെ വിദേശകാര്യ മന്ത്രാലയം ഈ പ്രശ്നം ലണ്ടനിലെ റഷ്യൻ കോൺസുലേറ്റ് അന്വേഷിക്കാൻ ഉത്തരവിട്ടു. പ്രത്യേകിച്ചും, കഴിഞ്ഞ 200 വർഷങ്ങളിൽ ബാങ്ക് ഓഫ് ഇംഗ്ലണ്ടിലെ അവരുടെ ക്ലെയിം ചെയ്യപ്പെടാത്ത നിക്ഷേപങ്ങൾ അന്വേഷിച്ചു, പൊലുബോടോക്കിന്റെ സമ്പത്തിന്റെ ആരോപിക്കപ്പെടുന്ന തുകയേക്കാൾ കുറവാണെന്ന് കണ്ടെത്തി.
1913 ഓഗസ്റ്റിൽ 170 പേരടങ്ങുന്ന ഒരു സംഘം ചെർനിഹിവ് മേഖലയിലെ സ്റ്റാറോഡബിൽ കണ്ടുമുട്ടി. അവർ തങ്ങളെ പൊലുബോടോക്കിന്റെ സന്തതികൾ എന്ന് വിളിച്ചു. എന്നിരുന്നാലും, പോലുബോടോക്കുമായുള്ള അവരുടെ ബന്ധത്തെക്കുറിച്ചുള്ള ബോണഫൈഡ് രേഖകൾ ഡോക്യുമെന്ററി നൽകാനോ ബാങ്ക് ഓഫ് ഇംഗ്ലണ്ടിലെ അക്കൗണ്ടിനെക്കുറിച്ചുള്ള വിവരങ്ങളൊന്നും നൽകാനോ സന്തതികൾക്ക് ആർക്കും കഴിഞ്ഞില്ല.
ഉക്രേനിയൻ സോവിയറ്റ് വീണ്ടെടുക്കൽ ശ്രമങ്ങൾ
എന്നിരുന്നാലും, ബ്രസീലിലെ സാവോ പോളോയിൽ നിന്ന് ബന്ധുവായ ഒസ്റ്റാപ്പ് പൊലുബോടോക്കിനെ കണ്ടെത്തി. 1922-ൽ അദ്ദേഹം വിയന്നയിൽ വെച്ച് ഉക്രേനിയൻ സോവിയറ്റ് കോൺസൽ - യൂറി കോട്സുബിൻസ്കിയുമായി കൂടിക്കാഴ്ച നടത്തുകയും തന്റെ പൈതൃകം സാക്ഷ്യപ്പെടുത്തുന്ന 200 വർഷം പഴക്കമുള്ള രേഖയുടെ ഒരു പകർപ്പ് അദ്ദേഹത്തിന്റെ പക്കലുണ്ടായിരുന്നു.
ഭാഗ്യം വീണ്ടെടുക്കാനുള്ള പദ്ധതിയുമായി കോട്ട്സുബിൻസ്കി ഹ്രിഹോറി പെട്രോവ്സ്കിയെ സമീപിച്ചു.
1922 ജൂലൈയിൽ ബാങ്ക് ഓഫ് ഇംഗ്ലണ്ടിൽ നിന്നുള്ള ഓസ്റ്റാപ്പ് പൊലുബോടോക്ക്, റോബർട്ട് മിച്ചൽ എന്നിവരും കോട്സുബിൻസ്കിയുടെ അസുഖം കാരണം വിയന്നയ്ക്ക് പുറത്തുള്ള മരിയ-എസൻസ്ഡോർഫിൽ കോൺസൽ പീറ്ററും തമ്മിൽ ഒരു കൂടിക്കാഴ്ച നടന്നു.
സോവിയറ്റ് അന്വേഷണവും വീണ്ടെടുക്കൽ ശ്രമങ്ങളും
1960 ജനുവരി 22-ന് ഡ്വൈറ്റ് ഐസൻഹോവർ ഭരണത്തിൻ കീഴിൽ യുണൈറ്റഡ് സ്റ്റേറ്റ്സ് ഉക്രെയ്ൻ ദിനമായി പ്രഖ്യാപിച്ചു. ഈ പ്രചാരക നടപടിയെ പിന്തുണയ്ക്കാൻ ഇംഗ്ലണ്ട് പണം നൽകിയിട്ടുണ്ടെന്നും പണം പോലുബോടോക്ക് ബാങ്ക് അക്കൗണ്ടിൽ നിന്നാണ് വന്നതെന്നും സോവിയറ്റ് കെജിബി റിപ്പോർട്ട് ചെയ്തു. പണം തിരിച്ചുപിടിക്കാൻ അന്വേഷണം ആരംഭിച്ച നികിത ക്രൂഷ്ചേവിന്റെ ശ്രദ്ധയിൽപ്പെട്ടതാണ് വിഷയം. ചരിത്രകാരൻമാരായ ഡോ ഒലീന കൊമ്പൻ, ഡോ ഒലീന അപനോവിച്ച് എന്നിവരടങ്ങുന്ന ഒരു കമ്മീഷൻ രൂപീകരിച്ചു.
1968 ജനുവരിയിൽ ഒലീന അപനോവിച്ച് പ്രെസിഡിയത്തിൽ വായിച്ച ഒരു പ്രബന്ധത്തിൽ തന്റെ കണ്ടെത്തലുകൾ പ്രസിദ്ധീകരിച്ചു. ഈ "സംസ്ഥാന രഹസ്യം" ചർച്ച ചെയ്യരുതെന്ന് പിന്നീട് അവളോട് ആവശ്യപ്പെട്ടു.
അന്വേഷകരുടെ അഭിപ്രായത്തിൽ, 1723 മെയ് 22 ന് പീറ്റേഴ്സ്ബർഗിൽ ഹാജരാകാൻ പോലുബോടോക്കിന് സമൻസ് ലഭിച്ചു. ഫ്രാൻസിലെ പൈലിപ് ഓർലിക്കുമായുള്ള മകന്റെ രഹസ്യ കൂടിക്കാഴ്ചയുമായി ബന്ധപ്പെട്ടതാണ് സംഗതിയെന്ന് പൊലുബോടോക്ക് കരുതി. 1723 ജൂലൈ 13 ന് പോലുബോടോക്ക് റഷ്യൻ തലസ്ഥാനത്തേക്കുള്ള തന്റെ യാത്ര ആരംഭിച്ചു. "ഉപ്പ്", "ഉപ്പിട്ട മത്സ്യം" എന്നിവയുടെ രണ്ട് വലിയ വണ്ടികൾ അത് അനുഗമിച്ചു. വണ്ടികൾ അർഖാൻഗെൽസ്കിലേക്ക് നിറുത്താതിരിക്കുകയും ഒരു ഇംഗ്ലീഷ് ഫ്രിഗേറ്റിൽ കയറ്റി അവിടെ നിന്ന് സ്വർണ്ണം ലണ്ടനിലേക്ക് അയച്ചു.
പോളോബോടോക്കിന്റെ മകനും പൈലിപ് ഓർലിക്കും ലണ്ടനിൽ ചരക്ക് കണ്ടുപിടിച്ചു, ലാറ്റിൻ ഭാഷയിലുള്ള പോലുബോടോക്കിന്റെ നിർദ്ദേശങ്ങളുടെ രണ്ട് പകർപ്പുകൾ സഹിതം സ്വർണ്ണം ബാങ്ക് ഓഫ് ഇംഗ്ലണ്ടിൽ നിക്ഷേപിച്ചു. ഈ രണ്ട് രേഖകളും ഇന്ന് ബാങ്ക് ഓഫ് ഇംഗ്ലണ്ടിൽ അവശേഷിക്കുന്നു.
സോവിയറ്റ് യൂണിയന്റെ തകർച്ചയുടെ താറുമാറായ സമയത്ത്, കഥ വീണ്ടും ജനശ്രദ്ധ ആകർഷിച്ചു. 1990 മെയ് മാസത്തിൽ, ഉക്രേനിയൻ കവി വോളോഡിമർ സിബുൽക്കോ, സ്വർണം തിരികെ നൽകിയാൽ, സ്വതന്ത്ര ഉക്രെയ്നിലെ ഓരോ പൗരനും 38 കിലോഗ്രാം തുക നൽകുമെന്ന് പ്രഖ്യാപിച്ചു. ഈ വലിയകണക്ക്, ലോകത്തിലെ സ്വർണ്ണ ശേഖരത്തിന്റെ ഇരുപത് മടങ്ങ്, 270 വർഷത്തിലേറെയായി പലിശ കൂട്ടുക എന്നതാണ് നേടിയെടുത്തത്. ബ്രിട്ടീഷ് പ്രധാനമന്ത്രി മാർഗരറ്റ് താച്ചർ 1990 ജൂൺ 9-ന് കൈവ് സന്ദർശിച്ചതുമായി ബന്ധപ്പെട്ട് പൊലുബോടോക്ക് ട്രഷറിയിലെ ചൂടേറിയ താൽപ്പര്യം ഉടലെടുത്തു. ലണ്ടൻ സന്ദർശിച്ച യുക്രൈൻ വൈസ് പ്രധാനമന്ത്രി ഡോ. പെട്രോ ട്രോങ്കോയുടെ നേതൃത്വത്തിൽ പ്രത്യേക സമിതി രൂപീകരിക്കാൻ ഉക്രേനിയൻ പാർലമെന്റ് ഉത്തരവിട്ടു. എന്നാൽ സ്വർണം കണ്ടെത്താനായില്ല.
ഉറവിടങ്ങൾ
വർഗ്ഗം:ഉക്രേനിയൻ നാടോടിക്കഥകൾ
ആർ. അനന്തനാരായണൻ
ഒരു ഇന്ത്യൻ മൈക്രോബയോളജിസ്റ്റായിരുന്നു '''ആർ. അനന്തനാരായണൻ''' പിഎച്ച്ഡി. (ജനനം തിരുവനന്തപുരം, കേരളം - 1998 ൽ അന്തരിച്ചു). 1941 ൽ മദ്രാസ് മെഡിക്കൽ കോളേജിൽ നിന്ന് ബിരുദം നേടിയ അദ്ദേഹം രണ്ടാം ലോകമഹായുദ്ധസമയത്ത് ആർമി മെഡിക്കൽ കോർപ്സിൽ ചേർന്നു. 1946 ൽ മദ്രാസിലെ സ്റ്റാൻലി മെഡിക്കൽ കോളേജിൽ ചേർന്ന അദ്ദേഹം ഇൻഫ്ലുവൻസയിൽ താൽപര്യം വളർത്തി. പിഎച്ച്ഡി നേടി. 1953-ൽ ലണ്ടൻ സ്‌കൂൾ ഓഫ് ഹൈജീനിൻ ആന്റ് ട്രോപ്പിക്കൽ മെഡിസിനിൽ നിന്ന് "ഇൻഫ്ലുവൻസ വൈറസിന്റെ ഫാബ്രിക്" എന്ന പ്രബന്ധം ഉൾപ്പെടുത്തി. തിരുവനന്തപുരം മെഡിക്കൽ കോളേജിൽ ബാക്ടീരിയോളജി പ്രൊഫസറായി. 1957–58 ൽ ഏഷ്യൻ ഫ്ലൂ പാൻഡെമിക് നിരീക്ഷിക്കാൻ രൂപീകരിച്ച ടീമിലെ അംഗമായിരുന്നു അദ്ദേഹം. അദ്ദേഹം കോഴിക്കോട് മെഡിക്കൽ കോളേജിൽ പ്രിൻസിപ്പൽ ആയി 1961 മുതൽ 1967 വരെ സേവനമനുഷ്ഠിച്ചു. പിന്നീട് കോട്ടയം മെഡിക്കൽ കോളേജിലും. 1969 ൽ വിരമിച്ച ശേഷം കൽബർഗിയിലെ മഹാദേവപ്പ രാംപുർ മെഡിക്കൽ കോളേജിൽ മൈക്രോബയോളജി പ്രൊഫസറായിരുന്നു. ഇന്ത്യൻ അസോസിയേഷൻ ഓഫ് പാത്തോളജിസ്റ്റ്സ് ആൻഡ് മൈക്രോബയോളജിസ്റ്റുകളുടെ (1976) പ്രസിഡന്റും ഇന്ത്യൻ മെഡിക്കൽ അസോസിയേഷന്റെ കേരള സ്റ്റേറ്റ് ബ്രാഞ്ചുമായിരുന്നു അനന്തനാരായണൻ. "എ. ഏഷ്യ 57" എന്ന കൃതിയെക്കുറിച്ചുള്ള അദ്ദേഹത്തിന്റെ കൃതി  ലോകാരോഗ്യ സംഘടന അംഗീകരിച്ചു. സി കെ ജയറാം പാനിക്കറുമായി സഹകരിച്ച് അദ്ദേഹം മൈക്രോബയോളജി പാഠപുസ്തകം എഴുതി അതിന്റെ പത്തുപതിപ്പുകൾ പ്രസിദ്ധീകരിച്ചു.
അവലംബം
വർഗ്ഗം:1998-ൽ മരിച്ചവർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
സൺ ലി (നടി)
സൂസൻ സൺ എന്നും അറിയപ്പെടുന്ന സൺ ലീ (ചൈനീസ്: 孙俪, ജനനം സെപ്റ്റംബർ 26, 1982) ഒരു ചൈനീസ് നടിയാണ്. ചൈനയുടെ ""Queen of Television"" എന്ന നിലയിൽ വിമർശകരും നെറ്റിസെൻസും അവരെ പ്രശംസിക്കുന്നു. 2018- ൽ, മൂന്ന് മികച്ച അവാർഡുകളായ ഫ്ലൈയിങ് അപ്സരസ് അവാർഡുകളും, ഗോൾഡൻ ഈഗിൾ അവാർഡുകളും മാഗ്നൊലിയ അവാർഡുകളും നേടിയതിനു ശേഷം "ഗ്രാൻഡ് സ്ലാം" നേടിയ ഏറ്റവും പ്രായം കുറഞ്ഞ നടിമാരിൽ ഒരാളായി അവർ മാറി.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1982-ൽ ജനിച്ചവർ വർഗ്ഗം:ചൈനീസ് ചലച്ചിത്രനടികൾ വർഗ്ഗം:ചൈനീസ് ടെലിവിഷൻ നടികൾ
അന്തിമഹാകാളൻ കാവ് വേല
തൃശൂർ ചേലക്കരയിലെ വെങ്ങാനെല്ലൂരിൽ സ്ഥിതിചെയ്യുന്ന ശിവക്ഷേത്രമാണ്‌ അന്തിമഹാകാളൻകാവ്‌. ഇവിടുത്തെ പ്രധാന പ്രതിഷ്‌ഠ ഭഗവതിയുടേതാണെങ്കിലും ശിവന്റെ കിരാതരൂപമായ അന്തിമഹാകാളന്റെ പേരിലാണ്‌ ഈ ക്ഷേത്രം അറിയപ്പെടുന്നത്‌. ഇവിടെ വർഷാവർഷം നടക്കുന്ന പ്രസിദ്ധമായ ഉത്സവമാണ് അന്തിമഹാകാളൻകാവ് വേല.
മീനമാസത്തിലെ ആദ്യ ശനിയാഴ്‌ച്ച ആരംഭിച്ച്‌ രണ്ടാം ശനിയാഴ്‌ച്ച അവസാനിക്കുന്ന (ഏകദേശം മാർച്ച് മധ്യം) അന്തിമഹാകാളൻകാവ്‌ വേലയിലെ പ്രധാന ചടങ്ങുകൾ അതിരാവിലെയുള്ള കാളി-ദാരിക സംവാദവും കാളവേലയുമാണ്‌.
കാളവേലയിൽ കാളയുടെ ഭീമാകാരമായ രൂപങ്ങൾ ഭക്തജനങ്ങൾ ക്ഷേത്രത്തിലേക്ക്‌ ഘോഷയാത്രയായി കൊണ്ടുവരുന്നതാണ്‌ വേലയുടെ മുഖ്യമായ ആകർഷണം. കാളി, ദാരികൻ, കോയ്‌മ, എന്നിവരുടെ കളംവരച്ചുളള കളം പാട്ടും ഉത്സവത്തിന്റെ ഭാഗമാണ്‌.
അവലംബം
വർഗ്ഗം:കേരളത്തിലെ ഉത്സവങ്ങൾ വർഗ്ഗം:തൃശ്ശൂരിലെ ഉത്സവങ്ങൾ
ജോസഫൈൻ ലെറ്റിഷ്യ ഡെന്നി
ജോസഫൈൻ ലെറ്റിഷ്യ ഡെന്നി ഫെയർഫീൽഡ് CBE (10 മാർച്ച് 1885 - 1 ഫെബ്രുവരി 1978) ഒരു മെഡിക്കൽ ഡോക്ടറും അഭിഭാഷകയും യുദ്ധപ്രവർത്തകയും ലണ്ടനിലെ ആദ്യത്തെ വനിതാ ചീഫ് മെഡിക്കൽ ഓഫീസറുമായിരുന്നു. ഒന്നാം ലോകമഹായുദ്ധത്തിലെ അവരുടെ സംഭാവനകളെത്തുടർന്ന് വൈദ്യശാസ്ത്രത്തിലെ മികച്ച നേട്ടങ്ങൾക്ക് അവർക്ക് CBE ലഭിച്ചു. ഫെയർഫീൽഡ് ലണ്ടൻ കൗണ്ടി കൗൺസിലിനായി പ്രവർത്തിച്ചു. അവിടെ അവർ സ്ത്രീകളുടെയും കുട്ടികളുടെയും ആരോഗ്യവുമായി ബന്ധപ്പെട്ട് പുതിയ പൊതുജനാരോഗ്യ വകുപ്പുകൾ ആരംഭിക്കുന്നതിനും സമൂഹത്തിലെ ഏറ്റവും ദുർബലരായ അംഗങ്ങൾ ആരാണെന്ന് താൻ വിശ്വസിക്കുന്നതിനെ പ്രതിരോധിക്കുന്നതിനും വേണ്ടി പ്രചാരണം നടത്തി. അവർ ഒരു ഫെമിനിസ്റ്റും ഫാബിയനുമായിരുന്നു. പിന്നീടുള്ള ജീവിതത്തിൽ റോമൻ കത്തോലിക്കാ മതത്തിലേക്ക് പരിവർത്തനം ചെയ്യപ്പെടുകയും മന്ത്രവാദത്തിൽ വിശ്വസിക്കുകയും ചെയ്തു.
അവലംബം
വർഗ്ഗം:1885-ൽ ജനിച്ചവർ വർഗ്ഗം:1978-ൽ മരിച്ചവർ
സെന്റ് പിയറി ഐലന്റ്
ചരിത്രം
1732 ജൂൺ 6-നു ദ്വീപ് സന്ദർശിച്ച ഡെചെമിൻ കപ്പലുകളിൽ ഒന്നിന്റെ ക്യാപ്റ്റൻ ആയ സെന്റ് പിയറിയുടെ പേരാണ് സെന്റ് പിയറി ഐലന്റിനു നൽകിയിരിക്കുന്നത്. മുൻ കാലങ്ങളിൽ, ദ്വീപിന്റെ ഭൂരിഭാഗവും പിസോണിയ ഗ്രാൻഡിസ് വനം കൊണ്ട് മൂടിയിരുന്നു. അതിൽ അനേകം കടൽപക്ഷികൾ കൂടുകൂട്ടിയിരുന്നു. പവിഴപ്പുറ്റുപാറകൾ പക്ഷി കാഷ്ടം കൊണ്ട് മൂടിയിരുന്നു.
സിയ ഫർളർ
ഒരു ഓസ്ട്രേലിയൻ ഗായികയും ഗാന രചയിതാവും സംഗീത സംവിധായികയുമാണ് സിയ കേറ്റ്ഇ സൊബെല്ലെ ഫർളർ എന്ന സിയ (ജനനം 18 ഡിസംബർ 1975). സിയ ജനിച്ചതും വളർന്നതും അഡ്‌ലെയ്ഡിലാണ്. "ക്ലാപ്പ് യുവർ ഹാൻഡ്‌സ്", ഫ്ലോ റിഡയ്‌ക്കൊപ്പം "വൈൽഡ് വൺസ്", ഫ്രഞ്ച് ഡിജെ ഡേവിഡ് ഗേറ്റയ്‌ക്കൊപ്പമുള്ള "ടൈറ്റാനിയം", "ചാൻഡിലിയർ", "ചീപ്പ് ത്രിൽസ്" എന്നീ ഗാനങ്ങൾക്ക് അവർ പ്രശസ്തയാണ്. ഈ ഗാനങ്ങളിൽ അവസാനത്തെ മൂന്ന് ഗാനങ്ങൾക്ക് ലോകമെമ്പാടുമുള്ള ആദ്യ പത്തിൽ എത്താൻ കഴിഞ്ഞു.
അവൾ മൃഗങ്ങളുടെ അവകാശങ്ങൾക്കായി വാദിക്കുന്നു. സിയയ്ക്ക് ലഭിച്ച അംഗീകാരങ്ങളിൽ ഏതാണ്ട് ഒരു ഡസനോളം ARIA അവാർഡുകൾ, 9 ഗ്രാമി അവാർഡ് നോമിനേഷനുകൾ, ഒരു എം.ടി.വി വീഡിയോ മ്യൂസിക് അവാർഡ് എന്നിവ ഉൾപ്പെടുന്നു.
അവലംബം
വർഗ്ഗം:1975-ൽ ജനിച്ചവർ വർഗ്ഗം:അമേരിക്കയിലെ ഓസ്ട്രേലിയൻ പ്രവാസികൾ വർഗ്ഗം:ഉഭയവർഗപ്രണയികളായ ഫെമിനിസ്റ്റുകൾ വർഗ്ഗം:ഉഭയവർഗപ്രണയികളായ സ്ത്രീകൾ വർഗ്ഗം:ജീവിച്ചിരിക്കുന്ന പ്രമുഖർ
പട്ടം, തിരുവനന്തപുരം ജില്ല
തിരുവനന്തപുരം നഗരത്തിന്റെ പ്രാന്തപ്രദേശത്തുള്ള ഒരു ഭൂഭാഗമാണ്‌ പട്ടം. തിരുവനന്തപുരം സെൻട്രൽ റെയിൽവേ സ്റ്റേഷനിൽ നിന്നും ഏകദേശം 4 കിലോമിറ്റർ ദൂരത്തിൽ സ്ഥിതി ചെയ്യുന്ന പട്ടം നഗരത്തിലെ തന്നെ ഏറ്റവും ജനസാന്ദ്രത ഏറിയതും പച്ചപ്പാർന്നതുമായ സ്ഥലങ്ങളിൽ ഒന്നുകൂടിയാണിത്. കേരള പബ്ലിക് സർവീസ് കമ്മീഷൻ (പി.എസ്.സി) ആസ്ഥാനം, കേരള സ്റ്റേറ്റ് പ്ലാനിംഗ് ബോർഡ് ആസ്ഥാനം, ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയുടെ കേരളത്തിലെ പ്രധാന കാര്യാലയം എന്നിവ പട്ടത്താണ് സ്ഥിതിചെയ്യുന്നത്.
പട്ടം കൊട്ടാരം
നാട് നീങ്ങിയ തിരുവിതാംകൂർ മഹാരാജാവ് ഉത്രാടം തിരുനാൾ മാർത്താണ്ഡവർമ്മയുടെ വസതിയായ പട്ടം കൊട്ടാരം സ്ഥിതിചെയ്യുന്നത് ഇവിടെയാണ്.
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
കോട് ആഗ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കോട് ആഗ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കോട് ആഗ സ്ഥിതിചെയ്യുന്നത്. കോട് ആഗ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കോട് ആഗ ൽ 44 വീടുകൾ ഉണ്ട്. ആകെ ജനസംഖ്യ 228 ആണ്. ഇതിൽ 126 പുരുഷന്മാരും 102 സ്ത്രീകളും ഉൾപ്പെടുന്നു. കോട് ആഗ ലെ സാക്ഷരതാ നിരക്ക് 80.26 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കോട് ആഗ ലെ 6 വയസ്സിനു താഴെയുള്ള കുട്ടികളുടെ എണ്ണം 18 ആണ്. ഇത് കോട് ആഗ ലെ ആകെ ജനസംഖ്യയുടെ 7.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 76 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 61 പുരുഷന്മാരും 15 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 80.26 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 10.53 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കോട് ആഗ ലെ 14 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
സരിത (നടി)
തമിഴ്, മലയാളം, കന്നഡ, തെലുങ്ക് ഭാഷകളിലായി 250 ലധികം ചിത്രങ്ങളിൽ അഭിനയിച്ച ദക്ഷിണേന്ത്യൻ നടിയാണ് സരിത. 1980 കളിലെ ജനപ്രിയ, നിരൂപക പ്രശംസ നേടിയ നടിമാരിൽ ഒരാളായിരുന്നു അവർ. സെൽവി എന്ന ടെലിവിഷൻ സീരിയലിലും അവർ പ്രത്യക്ഷപ്പെട്ടു. ഡബ്ബിംഗ് ആർട്ടിസ്റ്റ് എന്ന ബഹുമതിയും അവർക്കുണ്ട്. 1990 കളിൽ നാഗ്മ, വിജയശാന്തി, തബു, സുസ്മിത സെൻ, രമ്യ കൃഷ്ണൻ, സൗന്ദര്യ തുടങ്ങിയ നടിമാർക്കായി തമിഴ്, തെലുങ്ക് സിനിമകൾക്കായി ശബ്ദമൊരുക്കി. കന്നഡ, മലയാളം സിനിമകളിലും അവർ ഡബ് ചെയ്തിട്ടുണ്ട്.
തമിഴ്, തെലുങ്ക്, കന്നഡ എന്നിവിടങ്ങളിൽ നിന്നുള്ള നിരവധി സംസ്ഥാന അവാർഡുകൾ, ആറ് ഫിലിംഫെയർ അവാർഡുകൾ, അർജുൻ എന്ന ചിത്രത്തിന് പ്രത്യേക ജൂറി അവാർഡ് ഉൾപ്പെടെ ആറ് നന്ദി അവാർഡുകൾ എന്നിവ അവർ നേടിയിട്ടുണ്ട്. സരിതയ്ക്ക് നാല് തവണ തമിഴ്‌നാട് സംസ്ഥാന ചലച്ചിത്ര അവാർഡും ഒരു തവണ കർണാടക സംസ്ഥാന ചലച്ചിത്ര അവാർഡും നിരവധി ചലച്ചിത്ര ആരാധക അസോസിയേഷൻ അവാർഡുകളും ലഭിച്ചു.
കരിയർ
പ്രശസ്ത കന്നഡ നടൻ രാജ്കുമാറിനൊപ്പം ഹോസ ബെലകു, കേരളിത സിംഹ, ഭക്ത പ്രഹ്ലാദ, ചാലിസുവ മൊഡാഗലു, കാമന ബില്ലു എന്നിവരോടൊപ്പം നിരവധി പ്രശസ്ത കന്നഡ സിനിമകളിൽ അഭിനയിച്ചു. എറഡു രേഖേലു, സംക്രാന്തി, മലയ മാരുത എന്നിവയാണ് കന്നഡയിലെ മറ്റ് പ്രശസ്ത സിനിമകൾ.
കന്നഡ, തെലുങ്ക്, തമിഴ് ചിത്രങ്ങളിലും ശബ്ദ നടനായി പ്രവർത്തിച്ചു. മാധവി, സൗന്ദര്യ, രമ്യ കൃഷ്ണൻ, നാഗ്മ, വിജയശാന്തി, സിമ്രാൻ, തബു, സുസ്മിത സെൻ, റോജ, സുഹാസിനി, രാധ, രാധിക, ആരതി അഗർവാൾ എന്നിവർക്ക് ഈ നടി ശബ്ദം നൽകിയിട്ടുണ്ട്. അമ്മോരു, മാ അയന ബംഗാരം (1997), അന്തഃപുരം (1999) എന്നീ ചിത്രങ്ങളിൽ സൗന്ദര്യയ്ക്ക് നൽകിയ ശബ്ദത്തിന് മികച്ച വനിതാ ഡബ്ബിംഗ് ആർട്ടിസ്റ്റിനുള്ള നന്ദി അവാർഡ് നേടി.
സ്വകാര്യ ജീവിതം
ഇന്ത്യയിലെ ഗുണ്ടൂർ ജില്ലയിലെ മുനിപ്പള്ളിയിലാണ് സരിത ജനിച്ചത്. അവൾ രണ്ടുതവണ വിവാഹം കഴിച്ചു. 1975 ൽ തെലുങ്ക് നടൻ വെങ്കട സുബ്ബായി യുമായിട്ടായിരുന്നു ആദ്യ വിവാഹം. 1976 ൽ അവർ വിവാഹമോചനം നേടി. 1988 സെപ്റ്റംബർ 2 ന് മലയാള നടൻ മുകേഷുമായി അവളുടെ രണ്ടാമത്തെ വിവാഹം ഉണ്ടായി. ശ്രാവൺ, തേജസ് എന്നീ രണ്ട് ആൺമക്കളുണ്ട്. സഹോദരി വിജി ചന്ദ്രശേഖറും ഒരു നടിയാണ്.
ശ്രാവൺ യുഎഇയിലെ റാസ് അൽ ഖൈമ സർവകലാശാലയിൽ എംബിബിഎസ് പഠിക്കുന്നു. തേജസ് ന്യൂസിലാന്റിലെ വെല്ലിംഗ്ടൺ വിക്ടോറിയ യൂണിവേഴ്സിറ്റിയിൽ നിന്ന് ബിരുദം നേടുന്നു. 2011 ൽ ദമ്പതികൾ വിവാഹമോചനം നേടി. സരിത ഇപ്പോൾ മകൻ ശ്രാവണിനൊപ്പം യുഎഇയിലെ ദുബായിൽ താമസിക്കുന്നു.
ബാഹ്യ ലിങ്കുകൾ
വർഗ്ഗം:ആന്ധ്രാപ്രദേശിൽ നിന്നുമുള്ള ചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ
സ്റ്റീഫൻ ഹാർപ്പർ
കൺസർവേറ്റീവ് പാർട്ടി നേതാവും കാനഡയുടെ മുൻ പ്രധാനമന്ത്രിയുമാണ് സ്റ്റീഫൻ ഹാർപ്പർ.
വർഗ്ഗം:കാനഡയുടെ പ്രധാനമന്ത്രിമാർ വർഗ്ഗം:1959-ൽ ജനിച്ചവർ
എം. രാധാകൃഷ്ണപിള്ള
ഇന്ത്യൻ കാൻസർ ബയോളജിസ്റ്റും രാജീവ് ഗാന്ധി സെന്റർ ഫോർ ബയോടെക്നോളജിയുടെ ഡയറക്ടറുമാണ് എം രാധാകൃഷ്ണ പിള്ള (ജനനം: ഓഗസ്റ്റ് 18, 1960). പാപ്പിലോമ വൈറസുകളെക്കുറിച്ചുള്ള പഠനത്തിന് പേരുകേട്ട പിള്ള ഇന്ത്യൻ അക്കാദമി ഓഫ് സയൻസസ്, നാഷണൽ അക്കാദമി ഓഫ് സയൻസസ്, ഇന്ത്യ, റോയൽ കോളേജ് ഓഫ് പാത്തോളജിസ്റ്റ്, നാഷണൽ അക്കാദമി ഓഫ് മെഡിക്കൽ സയൻസസ് എന്നിവയുടെ തിരഞ്ഞെടുക്കപ്പെട്ട ഫെലോ ആണ്. 2002 ൽ ബയോ സയൻസസിന് നൽകിയ സംഭാവനകൾക്ക് ഇന്ത്യൻ ഗവൺമെന്റിന്റെ ബയോടെക്നോളജി വകുപ്പ് കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ്, ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്ന് അദ്ദേഹത്തിന് നൽകി.